
ABSTRACT

 Prezentul studiu îşi propune să prezinte stimulentele fiscale folosite de guverne din UE pentru a facilita investiţiile în educaţie şi formare profesională într-un număr de ţări, precum şi principalele atuuri şi punctele slabe ale acestora. În mod aparte, studiul analizează facilităţile fiscale aplicate veniturilor realizate  din vânzarea serviciilor aferente proceselor de educaţie precum şi pentru cheltuielile aferente acestor procese, suportate de către persoane fizice sau companii. Analiza este axată exclusiv pe trei tipuri principale de impozite: impozitul pe venitul persoanelor fizice (PIT), impozitul pe profitul companiilor (CIT) şi taxa pe valoarea adăugată (TVA).


Lucrarea este structurată în patru capitole. Primul capitol prezintă noţiunile conceptuale definiţiile şi noţiunile conceptuale folosite. Capitolul II cuprinde o prezentare generală a folosirii stimulentelor fiscale pentru promovarea activităţilor educaţionale şi de formare profesională în Statele Membre ale Uniunii Europene, cu descrieri mai aprofundate, în partea a doua a capitolului, asupra sistemelor fiscale existente în Germania, Irlanda, Franţa, Olanda, Austria şi Finlanda. În capitolul III se încearcă o analiză comparativă a acestor sisteme, iar în capitolul IV se face o evaluare şi sunt relevate unele concluzii din analiza efectuată.


Studiul prezintă deosebirile importante între ţările analizate în ceea ce priveşte regimul de impozitare a cheltuielilor pentru educaţie şi formare profesională. Acesta pune în evidenţă rolul de stimulent fiscal pentru promovarea educaţiei şi a formării profesionale şi ilustrează faptul că stimulentele fiscale sunt apreciate de angajatori şi salariaţi, în special pentru aportul lor la reducerea costurilor de educaţie şi formare, precum şi pentru inducerea unui nivel scăzut de birocraţie. Cu toate acestea, stimulentele fiscale sunt adesea criticate pentru efectele impactului substanţial al lor, în special în rândul întreprinderilor mari şi asupra persoanelor cu calificare înaltă. În plus, ele ar putea avea un efect detrimental dacă acesta ar favoriza grupurile care se bucură deja de acces privilegiat la educaţie şi formare profesională. Se susţine că autorităţile publice ar trebui să încerce să introducă stimulente specifice direcţionate către grupuri defavorizate, cum ar fi întreprinderile mici şi salariaţii lor, persoanele cu venituri mici şi nivel scăzut de calificare.


Stimulentele fiscale ar trebui să fie considerate ca o măsură suplimentară, mai degrabă decât instrument principal la dispoziţia factorilor de decizie politică. Acestea trebuie să fie armonizate cu politicile obişnuite de finanţare a educaţiei şi formării profesionale pentru a se obţine cel mai bun rezultat.

INTRODUCERE


Capitalul uman este considerat esenţa realizării creşterii economice, ocupării forţei de muncă şi coeziunii sociale. La Consiliul European de la Lisabona, din martie 2000, liderii guvernamentali au stabilit dezideratul ca Uniunea Europeană să devină cea mai competitivă şi mai dinamică economie din lume, bazată pe cunoaştere, capabilă de o creştere economică durabilă cu mai multe şi mai bune locuri de muncă şi o mai mare coeziune socială. Procesul de învăţarea pe tot parcursul vieţii este esenţial pentru strategia de la Lisabona, care stabileşte că obiective de bază îmbogăţirea continuă a nivelului de cunoaştere şi creşterea permanentă a  abilităţilor  populaţie, elemente principale ale Agendei UE.

Scopul principal al politicii în domeniul educaţiei şi al formării profesionale este de a creşte gradul de cunoaştere, abilităţile şi competenţele cetăţeanului implicat într-o formă de învăţământ. Nivelurile mai ridicate de calificare promovează capacitatea de inserţie profesională a individului precum şi  şansele de a se menţine pe piaţa forţei de muncă. Prima provocare strategică  pentru proiectul European de cooperare în domeniul educaţiei şi formării profesionale (documentul Comisiei Europene, 2008), în perioada până în 2020, este promovarea procesului continuu de învăţare pe tot parcursul vieţii şi realizarea unei  mobilităţi a abordării domeniului de studii. Crearea şi susţinerea oportunităţilor de învăţare pe tot parcursul vieţii este atât un obiectiv cât şi un mijloc de realizare a calităţii şi a eficienţei, echităţii în raport cu accesul la educaţie, a inovării şi creativităţii la toate nivelurile de educaţie şi formare profesională. Comunicatul de la Bordeaux (documentul Comisiei Europeană, 2008), privind cooperarea europeană consolidată în domeniul educaţiei şi formării profesionale (EFP), în strânsă legătură cu învăţământul general şi superior, confirmă faptul că VET (educaţia şi pregătirea profesională) este esenţială pentru strategiile de învăţare pe tot parcursul vieţii. Întrebarea este cum să se asigure alocarea de  resurse financiare suficiente pentru învăţarea pe tot parcursul vieţii precum şi a mobilităţii în procesul de învăţare?


Mai multe ţări europene au adoptat stimulente fiscale pentru a încuraja procesele naţionale educaţionale şi activităţile de formare profesională. Necesitatea de a oferi formare profesională continuă pentru forţa de muncă a condus la iniţierea mai multor scheme de partajare a costurilor (cofinanţare) în toată Europa, inclusiv stimulente fiscale, credite, fonduri de formare profesională şi conturi individuale dedicate proceselor de învăţare. Prin urmare, politicile fiscale au cuprins şi unele iniţiative de îmbunătăţire a măsurilor de stimulare şi mijloace pentru finanţarea educaţiei şi pregătirii profesionale pe tot parcursul vieţii.

I.  NOŢIUNI CONCEPTUALE, DEFINIŢII, TERMINOLOGIE

I.1.
Definiţii


Redăm, în continuare, definiţiile, sensurile şi abrevierile principalelor noţiuni folosite în prezentul studiu:


Simulente fiscale pentru educaţie şi formare profesională


Scopul principal, general, al impozitelor este colectarea de venituri pentru activităţile guvernamentale. Cu toate acestea, este cunoscut faptul că guvernele folosesc pârghiile fiscale pentru atingerea obiectivelor politice generale; autorităţile publice pot introduce stimulente fiscale, ca parte a unor politici sociale şi/sau economice.


Exemple de astfel de stimulente fiscale sunt facilităţile prevăzute de codurile fiscale, având ca rezultat acceptarea diminuării veniturilor publice, fie prin reducerea bazei de impozitare fie a taxelor şi impozitelor datorate. Cu alte cuvinte, ele sunt dispoziţii preferenţiale ale normelor fiscale care au ca rezultat reducerea acceptată a veniturilor fiscale, de obicei, dirijate de către autorităţile publice pentru a asigura stimulente sau a încuraja anumite tipuri de comportament (activităţi de economisire, de cercetare şi dezvoltare, etc.) sau anumite grupuri (unele sectoare specifice, asistenţă pentru familii, sprijin pentru persoane fizice sau întreprinderi pentru a le determina să se angajeze în activităţi educaţionale/de formare profesională, etc.). Aceste stimulente fiscale sunt adesea introduse ca alternative la cheltuielile publice directe.


Aceste dispoziţii preferenţiale pot fi puse în practică prin diferite mijloace, cum ar fi ca indemnizaţii, scutiri, credite, reduceri fiscale sau reeşalonări la plată. 


Fie pentru persoanele fizice sau pentru întreprinderi, stimulentele fiscale sunt doar o parte a mediului politic în care diverse iniţiative pentru simplificarea finanţării funcţionării  proceselor educaţionale pe tot parcursul vieţii. 
Autorităţile publice au dezvoltat mai multe strategii pentru abordarea economică şi financiară a barierelor care afectează cuprinderea în activităţi de formare profesională individuală sau la nivelul companiilor, în plus faţă de stimulentele fiscale: scheme de granturi pentru întreprinderi, sisteme de împrumut, subvenţii pentru persoane fizice sau companii, conturi individuale pentru activităţi de învăţământ, sprijin pentru stagii de studii şi parteneriate sociale pentru angajări part-time în scopul continuării studiilor, (fonduri de formare), etc.


Tipuri de stimulente fiscale


În literatura de specialitate există mai multe abordări de clasificare a stimulentelor fiscale. 


Stimulentele pot fi împărţite în două grupe principale. Mai întâi sunt cele care reduc baza de impozitare (venitul impozabil), care presupun deductibilităţi având ca efect reducerea sarcinii fiscale a contribuabilului prin sistemul  cotelor progresive de impozitare. O altă grupă se referă la acele stimulente care reduc impozitul prin modificarea pragurilor de venituri în sistemul progresiv de impozitare.


În prezentul studiu se va folosi nomenclatorul OCDE de stimulente fiscale, care operează cu următoarele noţiuni principale:


 a) Deducere fiscală (tax allowance) - suma din venit care nu este supusă impozitării (se scade din venitul brut pentru a se determina venitul impozitabil); beneficiul net care se obţine din această deducere depinde de tipul sistemului de impozitare (progresiv sau fix);


b) Scutiri fiscale (tax exemptions) – privilegiul de a nu plăti taxe sau impozite (sume care sunt excluse din calculul bazei de impozitare) asupra unor venituri speciale. Codurile fiscale, de multe ori, au anumite excepţii pentru tranzacţiile care altfel ar fi impozabile, care afectează, de obicei, grupuri specifice de contribuabilii (de exemplu, subvenţii publice – granturi, pentru studenţi);


c) Credite fiscale (tax credits) - o diminuare a impozitului pe venit sau a impozitului pe profit datorat (sume deduse din impozitul datorat). Efectul lor net este independent de nivelul veniturilor şi egal pentru toţi contribuabilii, deoarece o anumită sumă de bani sau o anumită parte din impozitul datorat se deduce din plata impozitelor pentru toţi contribuabilii, indiferent de cota marginală de impozitare. Reducerea impozitului datorat este de multe ori o metodă alternativă de relaxare fiscală ca urmare a unor circumstanţe personale legate de un contribuabil, aceste credite fiscale fiind, de obicei,  destinate unor grupuri specifice de contribuabili sau activităţi.


d) Reduceri fiscale (tax relief) – reduceri de taxe şi impozite, pentru un grup de contribuabili sau activităţi (chiar până la 0%). În anumite sisteme reducerea de  impozit se poate face din impozitul datorat, în altele, poate fi dedusă din baza de impozitare sau din venitul impozabil; 


e) Reeşalonări la plata taxelor şi impozitelor (tax deferrals) - se referă la o formă specifică de stimulent fiscal care întârzie plata impozitelor.


EFP, VET – educaţie şi pregătire profesională.

I.2. Impactul potenţial al politicilor fiscale asupra investiţiilor în educaţie şi formare profesională 


Potrivit studiilor OECD, există două modalităţi principale prin care politica fiscală poate influenţa investiţiile în educaţie şi activităţile de pregătire profesională: fie prin regimul fiscal aplicat veniturilor din vânzarea de servicii în domeniul educaţiei şi formării profesionale sau prin stimulente fiscale aplicate cheltuielilor ocazionate de activităţile de educaţie şi formare (suportate fie de către persoane fizice sau de către întreprinderi) 


Prima se referă la impozitele pe valoarea adăugată aferentă vânzării serviciilor respective şi la impozitele pe profit, în cazul în care aceste taxe conduc la o diferenţă între ceea ce cumpărătorii plătesc pentru serviciile respective şi sumele primite de furnizorii de astfel de servicii (în special în cazul TVA).

 
A doua abordare se referă la politicile fiscale care pot influenţa investiţiile în procesele de educare şi pregătire profesională pe tot parcursul vieţii. Stimulentele fiscale pot avea diferite forme, cum ar fi introducerea unei deductibilităţi fiscale având ca efect reducerea cheltuielilor prin scăderea acestora din venitul impozitabil, prin acordarea unui credit fiscal aferent anumitor cheltuieli de bază sau prin aplicarea unor scutiri de impozit pentru veniturile dobândite de anumite grupuri specifice (cum ar fi ucenicii). Primele două tipuri de stimulente pot fi supuse unor praguri (atunci când cheltuielile sunt sub o limită, impunerile fiscale nu se aplică) şi plafoane (impunerile fiscale nu se aplică în cazul cheltuielilor care depăşesc un astfel de plafon).



Din multitudinea de taxe şi impozite posibile, studiul ia în considerare trei tipuri principale de impozite: 

(a) impozitul pe venitul personal (PIT), care afectează în special persoanele care îşi suportă singure cheltuielile de formare/educaţie precum şi anumite tipuri de persoane juridice (antreprenori individuali - PFA). Acesta poate avea un impact asupra veniturilor obţinute de persoanele fizice (sau juridice cu statut special) implicate în furnizarea de servicii de educaţie/formare profesională (impact asupra veniturilor);

(b) impozitul pe profit (CIT), afectează în special întreprinderile care suportă cheltuieli de formare/educaţie. Acesta poate avea un impact asupra veniturilor obţinute de întreprinderi în furnizarea de servicii de educaţie/formare profesională (impact asupra veniturilor); 

(c) taxa pe valoare adăugată (TVA), afectează, în principal, companiile  implicate în desfăşurarea şi furnizarea de activităţi de educaţie/ formare (impact asupra veniturilor).


Mai multe tipuri de venituri impozabile legate de educaţie/formare nu sunt luate în considerare în acest studiu: 

(a) regimul special al donaţiilor, contribuţiilor, cadourilor făcute în scopuri educative, în raport cu reglementările aplicabile impozitului pe profit (CIT)  (de exemplu în Estonia, Cipru, Slovenia) sau cu cele aplicabile impozitului pe venitul personal (PIT) (Republica Cehă, Germania, Grecia); 

(b) regimul special de granturi şi burse acordate de către autorităţile publice şi/sau fondurile private de caritate, prevăzute de lege în reglementările aplicabile PIT (de exemplu în Grecia, Spania, Slovenia, Finlanda, Regatul Unit);

(c) regimul special aplicabil altor venituri legate de educaţie (în Grecia, intrările de venituri din bunuri imobile aparţinând instituţiilor de învăţământ publice sau municipale sunt exceptate de la impozitare, cu condiţia ca aceste clădiri să fie utilizate pentru acomodarea activităţii lor. 

II. STIMULENTE FISCALE FOLOSITE ÎN STATE EUROPENE PENTRU
PROMOVAREA ADUCŢIEI ŞI PREGĂTIRII PROFESIONALE

II.1. Scurtă prezentare 


Multe state europene au dezvoltat diverse stimulente fiscale în cadrul  legislaţiei aplicabile impozitului pe venitul personal (PIT), impozitului pe profit (CIT), sau taxei pe valoare adăugată (TVA), pentru a promova atât cheltuielile în activităţi de educaţie şi formare profesională (fie ale companiilor sau ale  persoanelor fizice), precum şi furnizarea de servicii de educaţie şi formare.


Este demn de precizat că, în comparaţie cu alte politici, impozitarea este o problemă care rămâne ferm în responsabilitatea statelor membre ale UE; armonizarea fiscală între diferitele state membre este departe de a fi o realitate. Sistemele fiscale ale statelor membre reflectă opţiunile politice naţionale deşi ele se supun normelor comunitare generale.


Afirmaţia îşi probează valabilitatea îndeosebi dacă analizăm regimurile fiscale aplicabile PIT şi CIT. În ceea ce priveşte TVA-ul, regimurile fiscale
au fost armonizate începând din 1977, odată cu aplicarea celei de-a şasea Directivă asupra TVA (Consiliul UE, 1977), reformată şi aplicată începând cu 1 ianuarie 2007 (Consiliul UE, 2006). Aceasta este piesa majoră a legislaţiei privind TVA, care cuprinde prevederi ce instituie un sistem comun al TVA-ului în Comunitatea Europeană, aplicabil tuturor mărfurilor şi serviciilor cumpărate şi vândute pentru consum în UE. Acesta presupune faptul că în toate statele membre, ca parte a sistemului comunitar al TVA, legislaţia UE este aplicabilă, inclusiv activităţilor de educaţie şi formare.


În conformitate cu Directiva privind TVA, anumite activităţi de interes general legate de educaţie şi de formare profesională sunt scutite de TVA (astfel încât acestea sunt vândute către consumatorul final fără TVA-ul aplicabil la vânzare). În cazul în care livrarea de bunuri sau servicii este exceptată de plata TVA, furnizorul nu are dreptul de a deduce TVA-ul aferent cumpărării. O astfel de scutire fără drept de deducere a TVA-ului înseamnă că TVA "ascuns" rămâne inclus în preţul plătit de cumpărător. Această derogare ar trebui să fie reliefată în mod clar printr-o rată zero a TVA-ului care se practică în anumite state membre, ceea ce presupune că preţul final la cumpărător nu include TVA-ul rezidual. Mai precis, aceasta se aplică  la furnizarea de servicii educaţionale şi livrarea de bunuri conexe către copii sau tineri în cadrul învăţământului şcolar sau universitar, de formare şi reconversie profesională, de către organisme publice specializate sau de alte organizaţii abilitate de statul membru pentru desfăşurarea acestor activităţi. Acestea includ şi pregătirea în unităţi private oferită de profesori în şcoli sau universităţi.


În tabelul sinoptic de mai jos se prezintă opţiunea statelor privind folosirea stimulentelor fiscale:

	
	Stimulente pentru
	
	Stimulente pentru

	
	companii
	persoane fizice
	
	companii
	persoane fizice

	Austria
	X
	X
	Italia
	X
	

	Belgia
	
	
	Letonia
	X
	X

	Bulgaria
	X
	
	Lituania
	X
	X

	Cipru
	X
	
	Luxemburg
	X
	X

	Republica Cehă
	X
	X
	Malta
	
	

	Danemarca
	
	
	Marea Britanie
	
	X

	Estonia
	X
	X
	Olanda
	X
	X

	Finlanda
	
	X
	Polonia
	
	

	Franţa
	X
	X
	Portugalia
	
	X

	Germania
	
	X
	Slovacia
	
	X

	Grecia
	X
	
	Slovenia
	X
	X

	Ungaria
	X
	X
	Spania
	X
	

	Irlanda
	
	X
	Suedia
	
	



În Austria, se pot identifica mai multe stimulente fiscale care se adresează atât companiilor cât şi persoanelor fizice. Cheltuielile de formare profesională sunt tratate drept cheltuieli legate de veniturile impozabile reducând volumul acestora. Există o reducere suplimentară de impozit care se adresează companiilor pentru cheltuielile de formare: cei care nu fac suficient profit pentru a beneficia de această reducere de impozit cu 120%, pot solicita, în mod alternativ, un credit fiscal de 6% din totalul cheltuielilor. De asemenea, sistemul austriac de impozitare prevede o reducere de impozit sub forma de reducere de impozit legată de pregătirea şi activitatea  ucenicilor şi un credit fiscal pentru ucenicie pentru a a promova implicarea companiei la pregătirea ucenicilor.


În Bulgaria, stimulentele fiscale pentru persoanele juridice au fost introduse în 2007, deşi aceste mecanisme nu sunt în mod special dedicate pentru scopuri de formare. De fapt, sunt avute în vedere creditele fiscale pentru organismele de plasament colectiv şi societăţile de investiţii licenţiate, având ca obiect special de activitate investiţiile, în care aproximativ 20% din programele lor sunt destinate educaţiei şi formării celor care urmează să fie angajaţi în muncă.


În Cipru, toate cheltuielile de formare a personalului sunt deductibile fiscal pentru IMM-uri, dacă activitatea de formare are loc în în Cipru sau în străinătate.


În Republica Cehă reduceri de impozite pentru activităţi de formare se aplică pentru companii şi persoane fizice din 1993 şi respectiv 2007. Scutirea  pentru companii se referă la activităţi educaţionale şi de formare profesională care să conducă la adâncirea calificării (nu la creşterea gradului profesional), în care suma maximă deductibilă este de 100% din costurile de formare. Există şi o reducere de impozit pentru persoanele fizice care acoperă întregul cost al examenelor, de până la 400 EUR (cu toate că nu acoperă costurile de formare propriu-zisă).


În Estonia, creditele fiscale pentru persoanele fizice permit creditarea valorii/părţii din valoarea cheltuielilor de pregătire profesională egală cu valoarea deductibilă fiscal pe an pentru contribuabil, dar nu mai mult decât venitul anual impozabil. Creditul acoperă doar taxele de studii şi dobânzile pentru împrumuturile garantate de stat; educaţia informală poate fi creditată suplimentar faţă de studiile specifice. Pentru persoane juridice, toate costurile directe şi unele dintre cele indirecte ocazionate de activităţi de formare (elaborarea planurilor de formare, activităţi de consultanţă) pot fi acoperite printr-o reducere de impozit. Ambele stimulente fiscale au început să fie aplicate încă din 1996.


În Finlanda, companiile au dreptul la deduceri pentru cheltuielile ocazionate de pregătire profesională suplimentară sau de formare continuă (pentru a menţine şi dezvolta abilităţile forţei de muncă actuală, răspunzând astfel intereselor angajatorului); acestea sunt integral deductibile la stabilirea profitului. Contribuabilii finlandezi au dreptul de deducere a cheltuielilor efectuate în menţinerea competenţelor lor profesionale/vocaţionale (formare suplimentară sau la locul de muncă), atunci când cheltuielile depăşesc 620 de euro. De asemenea, indemnizaţia de împrumut de studiu suportată de contribuabilii finlandezi care îşi finanţează studiile printr-un împrumut bancar, în anumite condiţii, poate fi dedusă anual din venitul lor brut într-o sumă echivalentă cu rata împrumutului de studii pe care au plătit-o. Această deducere este limitată la un maxim de 30% din suma împrumutată, ce depăşeşte 2.500 de euro, dobânda aferentă împrumutului de studii fiind, de asemenea, deductibilă.


Franţa oferă multe stimulente fiscale, atât pentru companii cât şi pentru persoane fizice. Stimulentele acordate companiilor includ credite fiscale pentru cheltuielile de formare pentru antreprenori, sprijinirea formării prin ucenicie, precum şi pentru instruirea angajaţilor în economia  şi finanţele companiei, în cazul IMM-urilor. 

Pentru persoane fizice, principalele stimulente fiscale includ: 

· creditul fiscal pentru cheltuielile aferente studiilor superioare şi secundare, suportate de părinţi cu copii în întreţinere şi cu incidenţă directă asupra PIT; 

· credite fiscale pentru acoperirea dobânzii la împrumuturile făcute de studenţi în învăţământul superior pentru finanţarea studiile lor, care influenţează în mod direct PIT-ul lor; 

· scutirea de impozit pe venit pentru salarii din ucenicie, care vizează pe ucenici (sau părinţii lor) şi care afectează PIT-ul; 

· scutirea de impozit pe venit la salariile câştigate de tinerii studenţi (sau părinţii acestora) şi care se reflectă direct în PIT-ul lor. 


Există, de asemenea,  stimulente fiscale pentru educaţie şi formare profesională care se adresează şi altor tipuri de impozite, cum ar fi contribuţiile pentru asigurări sociale. Un exemplu este scutirea sau rambursarea contribuţiilor pentru asigurări sociale care se referă la salariile plătite ucenicilor sau scutirea de impozit a ucenicilor din cadrul IMM-urilor, care angajează cel puţin un ucenic şi pentru care totalul salariilor brute plătite este mai mic de şase ori salariul minim anual.


În Germania, cheltuielile pentru învăţământul profesional pot fi deduse din baza de impozitare a PIT al persoanelor fizice. Cheltuielile pentru pregătirea profesională cu impact asupra veniturilor pot fi integral deductibile, cu condiţia ca educaţia/pregătirea profesională să fie legată de ocupaţia efectuată la locul de  muncă sau de reconversia profesională pentru o viitoare schimbare a locului de muncă. Cheltuieli care nu sunt pentru formarea profesională iniţială dar care afectează venitul pot fi deduse drept cheltuieli speciale până la concurenţa sumei de 4.000 de euro pe an; educaţie iniţială se referă la cursuri de formare recunoscute de către o autoritate publică şi care se finalizează cu un examen oficial (studii universitare, formă de ucenicie, şcoli profesionale, etc.). De asemenea, contribuabilii care au copii care frecventează anumite şcoli private atestate pot deduce 30% din taxele de şcolarizare ale acestor şcoli private, cu titlu de cheltuieli speciale.


În Grecia, legislaţia PIT identifică mai multe deduceri din suma de plată a impozitului. Acestea includ 20% din chiria anuală pentru copiii aflaţi în întreţinerea unei persoane plătitoare de impozite, care studiază la o instituţie de învăţământ atestată, situată în Grecia şi 20% din cheltuielile anuale pentru asigurarea locuinţei sau de şcolarizare în străinătate într-un domeniu educaţional recunoscut, inclusiv pentru studiul limbilor străine, pentru fiecare dintre copiii aflaţi în întreţinerea unei persoane contribuabile sau pentru ea însăşi. Suma din fiecare cheltuială pentru care se calculează deducerea nu poate depăşi 10% din prima cotă neimpozitabilă de venit (impozitare progresivă). Fiecare cheltuială trebuie să fie declarată în decontul de rambursare de impozit, calculat la totalul obligaţiilor fiscale ale ambilor părinţi. 


Ungaria şi-a propus creşterea numărului de tineri participanţi la învăţământul profesional de bază, astfel că guvernul a introdus, încă din 2007, o serie de stimulente fiscale, atât pentru ucenici cât şi pentru companii. Acestea includ: 

(a) stimulente fiscale pentru ucenici: cu scopul de a creşte indemnizaţia ucenicilor cu o alocaţie scutită de taxe calculată la 15% din salariul minim în prima parte a stagiului profesional - primului grad VET – care urmează să fie majorată cu cel puţin 10% în fiecare treaptă profesională,  ca urmare a performanţelor elevului şi a diligenţei manifestate. După 2007, suma plătită în prima treaptă profesională a fost majorată la 20%, sumă majorată cu încă 20% pentru formarea în profesii pentru care există lipsă de forţă de muncă;
(b) stimulente fiscale pentru acele companii care oferă tinerilor contracte pentru practică în procesul de formare: în 2003 costul materialelor utilizate în formarea tinerilor a devenit eligibil pentru deducerea de 20% din salariul minim anual al fiecărui tânăr, s-a permis aplicarea unei deduceri forfetare  precum şi creşterea valorii bazei de impozitare la 20% din salariul minim. În 2006 a crescut şi numărul categoriilor de cheltuieli deductibile pe o bază forfetară incluzând şi contribuţiile pentru asigurări sociale şi alte cheltuieli, până la concurenţa a 150% din salariul minim. În 2007 deductibilitatea cheltuielilor materiale a fost ridicată la 40% din salariul minim în cazul cheltuielilor de formare prevăzute pentru profesii la care există lipsă de forţă de muncă, şi costurile administrative legate de furnizarea de instruire practică au devenit deductibile până la un maximum 15 000 HUF (aprox. 50 Euro) pentru un tânăr pe an. 


În Irlanda companiile au dreptul la deduceri în întregime a cheltuielilor de formare, din profiturile lor (în calcularea impozitului pe profit). Principalul stimulent este scutirea de impozit la cota standard a impozitului pe venit (20%) pentru taxele de şcolarizare la nivelul trei al cheltuielilor de şcolarizare aprobate pentru colegiile acreditate de învăţământ superior, inclusiv anumite cursuri universitare în Statele Membre UE şi cursuri postuniversitare în Statele Membre şi statele nemembre. Scutirea de impozit este de asemenea aplicabilă la şcolarizarea în anumite cursuri lingvistice şi de tehnologia informaţiei.


În Italia, după 2007, pentru anumite costuri de formare ocazionate de noii angajaţii se pot face scutiri de la plata taxei regionale privind activităţile productive (IRAP, Imposta Regionale Sulle Attività Produttive). IRAP a fost introdusă în 1998 şi impozitează valoarea producţiei nete a companiilor: aceasta este, diferenţa dintre valoarea producţiei şi valoarea imputurilor pentru  producţie reduse cu cheltuielile de personal şi dobânzile la credite, precum şi pierderile din datoriile neperformante. Începând cu 2008, procentul de bază pentru impozitare este de 3,9%, care poate fi majorat sau redus de autorităţile regionale cu până la un punct procentual.


În Letonia costurile pentru educaţie şi formare profesională (VET) pot fi deduse din PIT încetând cu anul 1993, cu unele modificări apărute în legislaţie în 2008. Suma maximă a cheltuielilor de formare care pot fi deduse prin stimulente fiscale pentru persoane fizice este de 213,43 EUR; orice contribuabil este eligibil. Între timp, deduceri fiscale au fost introduse şi pentru persoane juridice, în anul 2006, volumul cheltuielilor maxime deductibile fiind acelaşi (213,43 EUR per angajat cu contract cu angajatorul iar pentru această sumă angajatorul nu trebuie să plătească impozit pe venit).


În Lituania, în baza politicilor stabilite în Strategia Naţională pentru  Educaţie 2003-2012, parlamentul a aprobat, în 2007, un amendament la Legea privind impozitul pe venitul persoanelor fizice. Principalul obiectiv al acestui amendament a fost de a încuraja persoanele fizice să îşi asume responsabilitatea pentru calificările lor, permiţând recuperarea unei părţi din cheltuieli în cazul în care persoanele fizice îşi finanţează propria lor educaţie. În cadrul legislaţiei privind PIT, plata pentru studiile în cadrul învăţământului superior unde sunt obţinute calificări la absolvire, şi, de asemenea, pentru studii de doctorat şi studiile postuniversitare de artă, desfăşurate în Lituania în cursul unei perioade fiscale, pot fi deduse din venituri, până la concurenţa a 25% din cheltuielile de formare. În cazul în care un rezident în Lituania nu este contribuabil sau nu are nicio posibilitatea de a-şi exercita dreptul de deducere a cheltuielilor pentru studii, aceste cheltuieli pot fi scăzute din venitul unui membru al familiei. Deduceri de la impozitare pentru persoane juridice au fost introduse începând cu 2005 pentru formare profesională iniţială, cu unele amendamente în 2008. Pentru activităţile de formare profesională continuă, legea prevede posibilitatea deducerilor, incluzând cheltuielile pentru cursuri de formare continuă pe termen scurt urmate de salariaţi, numai pentru ocupaţia actuală a salariatului respectiv. 


În Luxemburg, în conformitate cu legislaţia PIT, există mai multe tipuri de credite fiscale pentru cheltuieli de formare profesională pe tot parcursul vieţii. Începând cu ianuarie 2000, companiile din Luxemburg care doresc să investească în instruirea angajaţilor pot aplica pentru o contribuţie din partea statului. Aceasta se prezintă sub forma de ajutor direct, echivalent cu 10% net din impozitul pe costul investiţiei făcute în formarea profesională continuă, sau a unui credit fiscal egal cu 10% din aceste costuri de investiţii. Multe companii întâmpină dificultăţi, în special de natură procedurală, în îndeplinirea rigorilor legale. 


În Marea Britanie legislaţia PIT prevede creditul fiscal pentru copii, care ajută familiile cu copii şi tinerii in vârstă de 16-18 ani, aflaţi în programe de învăţământ full-time sau la anumite cursuri de formare atestate.


În Olanda, se remarcă două stimulente fiscale principale: 


(a) reduceri de plăţi pentru activităţile de educaţie, legate de costurile suportate de către o companie în procesul de educare şi formare a angajaţilor, care pot fi deduse parţial de angajatori, parţial din impozitul pe salarii; 


(b) stimulente care permit persoanelor fizice să deducă cheltuielile lor de educaţie şi de formare din venitul impozabil. 


În Portugalia legislaţia PIT prevede că angajaţii pot creşte deductibilitatea fiscală până la 75% din de 12 ori salariul minim lunar (3.834 EUR), în cazul în care contribuabilul a suportat cheltuieli de formare profesională. De asemenea, există credite fiscale calculate la 30% din cheltuielile de învăţământ, până la limita de 160% din salariul lunar minim (EUR 681,60). Pentru familiile cu trei sau mai multe persoane aflate în întreţinere, această limită este majorată cu 30% din salariul minim lunar (EUR 127,80) pentru fiecare persoană aflată în îngrijire.


În Slovacia, măsurile de politică fiscală adoptate în 2004 s-au dorit a fi cât mai simple posibil, prin introducerea unei rate fixe de 19% pentru TVA. Politica fiscală a fost separată de politicile sociale: s-a pornit de la premisa că un impozit mic pe profit, de 19%, ar trebui să încurajeze în mod substanţial companiile în finanţare a activităţilor de formare. Cu toate acestea, începând cu 2008, Parlamentul slovac a hotărât să introducă o excepţie de la acest principiu general, sub forma unei deduceri de impozit pentru unele categorii de personal medical (medici, stomatologi, asistente medicale şi asistente obstetrica/moaşe), care participă la activităţi specializate de perfecţionare continuă; există planuri de a include şi alte grupuri ţintă. Proporţia maximă a cheltuielilor de formare care urmează să fie creditate este de 10%, dar aceasta trebuie să nu depăşească 1.328 de euro, şi acoperă numai costurile directe de formare (taxe de şcolarizare şi cheltuielile pentru materiale de instruire) şi de învăţare în programe acreditate.


Legislaţia CIT din Slovenia prevede că o societate care angajează un ucenic sau un student pentru a efectua lucrări practice în pregătirea sa profesională, pe baza unui acord de practică, poate solicita o reducere a bazei de impozitare asupra salariului plătit, dar care să nu depăşească 20% din salariul mediu lunar în Slovenia, pentru fiecare lună de lucru şi fiecare persoană implicată într-o astfel de formă de educaţie profesională. Începând cu anul 2006, fiecărui contribuabil i se permite să deducă 3% din venitul anual global pentru finanţarea educaţiei şi formării profesionale şi pentru achiziţii de materiale necesare activităţilor de formare. 


În Spania, legislaţia CIT prevede deductibilitatea cheltuielile efectuate pentru instruirea personalului,  sub forma de credite fiscale, cu o limită care variază între 10 şi 15% din totalul cheltuielile suportate pe parcursul anului fiscal.


II.2. Prezentare în detaliu a sistemului de stimulente fiscale în câteva 
state europene: Austria, Finlanda, Franţa, Germania, Irlanda şi Olanda 


În acest subcapitol ne propunem o prezentare detaliată a diferitelor stimulente fiscale folosite pentru promovarea  educaţiei şi a formării profesionale prin intermediul legislaţiei privind TVA şi a celei relative la PIT şi CIT. Studiul îşi propune să acorde o atenţie deosebită punctelor forte şi punctelor slabe ale principalelor stimulente fiscale şi evaluarea impactului acestora asupra sistemului fiscal, în întregul lui. 


II.2.1. AUSTRIA

A. Legea privind impozitarea în Austria prevede în legătură cu taxa pe valoarea adăugată că (Cap. 6 art. 1 la 11 şi 12 din legea din 1994) furnizarea de servicii de către şcoli private şi alţi furnizori de VET este scutită de TVA (unechte Umsatzsteuerbefreiung) dacă programele lor sunt comparabile cu cele ale unei şcoli din sistemul public. Veniturile organizaţiilor non-profit care oferă cursuri de educaţie generală sau în învăţământul profesional pentru publicul larg sunt de asemenea exceptate da la plata TVA. Organizaţiile astfel exceptate de la plata TVA nu trebuie să perceapă TVA clienţilor lor. Pentru a nu altera atmosfera concurenţială, şcolile private sunt, de asemenea, scutite de TVA.


Această măsură sprijină şcolile private, instituţiile de învăţământ general sau profesional, sau alte şcoli exceptate de la plata TVA, cifra de afaceri a profesorilor privaţi care furnizează servicii la şcolile publice sau la alte şcoli scutite de TVA, cifra de afaceri a societăţilor publice sau a asociaţiilor din sistemul naţional de învăţământ (Volksbildungsvereine) în legătură cu toate tipurile de prelegeri, cursuri, proiecţii de filme cu caracter ştiinţific sau educativ. Sunt incluse, de asemenea, activităţile de predare de învăţământ general sau profesional, în cazul în care este posibil să se demonstreze că acestea sunt comparabile cu cele din şcolile publice.


Normele de aplicare a Legeii privind TVA-ul conţin exemple de instituţii şi cursuri scutite în prezent. Acestea includ: Institutul de promovare profesională (Berufsförderungsinstitut); şcolile comerciale (Handels-Oder Gewerbeschulen), institutele de formare continuă din mediul rural (Ländliche Fortbildungsinstitute);  Institutul de Perfecţionare al Camerei Economice (Wirtschaftsförderungsinstitut der Wirtschaftskammer); Cursurile de pregătire pentru expertizarea comercială în construcţii (Vorbereitungskurse für die Baugewerbeprüfung), etc.


Legea privind TVA-ul identifică, de asemenea, mai multe activităţi de educare/formare profesională pentru care nu se aplică scutirea de TVA:  cursuri de calculatoare, instructaje personale individualizate, şcolile de şoferi, şcolile de dans, şcolile de învăţământ la distanţă sau cursurile de educaţie personală.


Serviciile prestate de corporaţiile publice sau asociaţiile naţionale de învăţământ (Volksbildungsvereine) precum prelegeri, cursuri, proiecţii de film de natură ştiinţifică sau de învăţământ sunt scutite dacă veniturile sunt utilizate în principal pentru acoperirea cheltuielilor aferente acestor servicii. O asociaţie de educaţie naţională este o asociaţie care se adresează unui segment larg de masă şi oferă servicii la un preţ acceptabil, nu este un tip specific de şcoală sau instituţie, ci unul general, astfel încât orice organizaţie care corespunde acestor criterii poate fi considerată un Volksbildungsverein. Cursurile pot avea un caracter general-educativ sau tehnic. Spre deosebire de şcoli private, nu are relevanţă ce tip de învăţământ este oferit; nu este necesară comparabilitatea cu şcolile publice. Veniturile nu trebuie să depăşească în mod semnificativ costurile ocazionate de oferirea serviciilor respective.


Achiziţia de cărţi, ziare şi reviste beneficiază de o rată redusă de TVA de 10%. Acest lucru este reglementat în Legea privind TVA-ul, în cazul în care motivul principal pentru acest tratament special este că aceste produse sunt considerate ca fiind mărfuri sensibile şi povara fiscală excesivă ar trebui să fie evitată.


Furnizori privaţi de servicii de educaţie şi formare trebuie să îndeplinească obligaţiile care le revin relativ la CIT în acelaşi fel ca şi orice altă companie; acest lucru nu se aplică furnizorilor publici.


B. Stimulente fiscale pentru educaţie şi formare acordate companiilor prin  legislaţia privind PIT şi CIT

La calcularea impozitului pe venit, cheltuielile de formare profesională sunt tratate ca orice altă cheltuială ocazionată de activitatea respectivă, dar care conduce la reducerea venitului taxabil. Pentru impozitul pe venit, acest lucru se petrece cu ocazia evaluării impozitului anual în condiţiile în care cheltuielile profesionale legate de CIT sunt tratate unitar în legea privind  impozitul pe venit. Pentru ca aceste cheltuieli să fie deductibile, măsurile de formare trebuie să fie "în interesul afacerii respective "(betriebliches Interesse), fără a  exista o limită superioară în ceea ce priveşte dreptul de deducere a cheltuielilor de formare, sub forma de cheltuieli de afaceri (operaţionale). Cu alte cuvinte, aceste cheltuieli sunt considerate ca fiind o plată în natură către salariatul în cauză. Din această perspectivă, deducerile de cheltuieli de formare profesională sub forma de cheltuieli profesionale/de afaceri nu pot fi considerate drept un stimulent fiscal în „stricto sensu”.


Principalele facilităţi fiscale în Austria pentru activităţi de formare, sunt: 

(a) reducerea de impozit (Bildungsfreibetrag); 

(b) creditul fiscal (Bildungsprämie); 

(c) reducerea de impozite pentru ucenicie (Lehrlingsfreibetrag);

(d) creditul fiscal pentru ucenicie (Lehrlingsausbildungsprämie). 


(a). – (b). Reducerea de impozit/creditul fiscal pentru activităţi de formare: începând cu anul 2000, angajatorii din Austria, indiferent de forma juridică a companiei lor pot solicita o reducere suplimentară de impozit pentru cheltuieli de formare profesională (Bildungsfreibetrag). Această prevedere se referă atât la forme asociative fără personalitate juridică cât şi la companii propriu-zise. Grupul ţintă pentru această măsură este format din toţi angajaţii unei companii, indiferent de poziţia lor, vârstă, nevoile specifice de instruire, etc. Stimulentul ia forma unei  deduceri suplimentare din profiturile impozabile, nu numai deducerea din venitul impozabil a cheltuielii efective pentru formare dar, de asemenea, şi ca o cheltuială virtuală  suplimentară  de 20% din cheltuielile actuale. Ca exemplu, pentru o cheltuială de formare de 1.000 de euro se scade o sumă suplimentară de 200 de euro din baza de impozitare a societăţii. Economia de impozit depinde de rata marginală de impozitare aplicată la 200 de euro.


În 2002 a fost introdus, ca o alternativă, creditul fiscal de formare (Bildungsprämie). Este un credit fiscal de 6% din cheltuielile reale. Companiile care nu fac suficient profit pentru a beneficia de reducerea de impozit de 120% pot solicita, în mod alternativ, un credit fiscal de 6% din cheltuielile efective (Bildungsprämie). Creditul este supus aceloraşi criterii ca şi reducerea de impozit, dar angajatorii pot primi creditul de formare numai dacă aceştia nu au solicitat deja reducerea de impozit. Creditul de formare trebuie să fie solicitat de către angajator prin declaraţia fiscală şi este dedus din obligaţii fiscale, astfel încât să poată fi considerat drept un credit fiscal direct.


(c). – (d).  Reducerea fiscală/creditul fiscal pentru ucenicie au  scopul de a încuraja ocuparea forţei de muncă şi pregătirea de ucenici în companii. Firmele care încheie astfel de contracte de ucenicie au dreptul la aceste stimulente.


Scutirea de impozit poate fi solicitată numai pentru ucenicii care au început activitatea  înainte de 1 ianuarie 2003. Era un maxim de 4.380 de euro pe ucenic, revendicabilă în trei tranşe: 1.460 euro în anul în care a început ucenicia (semnarea contractului); 1.460 de euro în anul de încheiere a uceniciei (în conformitate cu contractul); şi 1.460 euro în anul de promovare cu succes a examenului de ucenicie. În multe cazuri, a doua şi a treia tranşă sunt revendicate în acelaşi an.


Creditul putea fi solicitat pentru ucenicii care existau la 1 ianuarie 2002 sau deveniţi ucenici mai târziu. Pentru fiecare an de ucenicie (în mod normal ucenicia durează între doi şi patru ani), societatea poate pretinde un credit (Steuergutschrift), până la un maxim de 1.000 de euro. Ministerul Finanţelor are flexibilitatea de a creşte această sumă anuală până la 2.000 de euro pentru ocupaţii specifice de ucenicie în cazul în care piaţa forţei de muncă justifică acest lucru. Creditul fiscal este solicitat în cursul evaluării de impozitare şi contul de impozit al companiei va fi creditat cu suma respectivă. Întrucât nu depinde de profituri, acesta poate fi aplicat şi în anii cu pierderi.


Reducerea de impozit şi creditul fiscal nu pot fi revendicate simultan în acelaşi an. Cu toate acestea, o societate are libertatea de a solicita creditul într-un an şi indemnizaţia într-un alt an (sau vice-versa). În cazul în care o companie are mai mult de un ucenic, aceasta nu poate solicita creditul fiscal pentru un ucenic şi reducerea de impozit pentru un alt ucenic. Atât prima cât şi reducerea au fost eliminate în cursul anului 2008) şi au fost înlocuite cu un nou sistem de sprijin bazat pe subvenţii pentru ucenicie. 


C. Stimulente fiscale pentru educaţie şi formare acordate persoanelor 


fizice
prin legislaţia privind PIT 

În conformitate cu capitolul 16 din Legea privind impozitul pe venit, costurile de instruire pot fi deduse din baza de impozitare sub forma de cheltuieli legate de venituri (Werbungskosten), prin reducerea venitului impozabil. Scopul acestui stimulent fiscal (care poate fi considerat ca o reducere de impozit potrivit clasificării OCDE) este de a promova educaţia şi formarea persoanelor angajate într-o activitate care conduce la realizarea de venituri. 


Cheltuielile pentru educaţie şi formare pot fi considerate drept cheltuielii legate de venituri în cazul în care acestea reprezintă costurile pentru pregătirea de bază pentru o anumită ocupaţie (măsura educativă serveşte la a obţine cunoştinţe care să permită exercitarea unei activităţi profesionale în viitor), activităţi de formare profesională continuă (atunci când o activitate profesională este exercitată şi măsura educativă serveşte pentru a îmbunătăţi cunoştinţele cuiva şi competenţele în exercitarea acestei ocupaţii) sau activităţi cuprinzătoare de reconversie profesională (măsura de învăţământ/ de formare este atât de cuprinzătoare încât facilitează accesul la o nouă activitate profesională care nu este legată de activitatea anterioară). Din contra, costul formării referitoare, în primul rând, la un beneficiu privat, nu poate fi solicitat pentru a beneficia de stimulente fiscale, de exemplu, obţinerea unui permis de conducere (permis B), cursuri de sport sau formarea-dezvoltarea personalităţii. Cheltuieli în dobândirea unui permis de conducere pentru vehicul utilitar (permis categoria  C) pot fi solicitate spre deducere în cazul în care activitatea respectivă este necesară pentru muncă. Costurile pentru cursuri de limbi străine pot fi deduse dacă folosirea unei limbi străine este necesară la locul de muncă.


Următoarele costuri pot fi solicitate pentru deducere: taxele de curs, materiale de curs, instrumente de lucru (de exemplu, costurile pro-rata aferente unui PC), costurile de călătorie, posibilele alocaţii per-diem (pentru primele cinci zile, dacă cursul este organizat în afara locului de domiciliu sau de muncă) împreună cu costurile de cazare peste noapte. La fel ca toate cheltuieli legate de venituri, costurile pentru pregătirea de bază, pentru perfecţionare sau pentru reorientarea profesională pot fi solicitate în anul în care au fost făcute. Costurile pentru perfecţionare şi de formare de bază trebuie să fie declarate drept cheltuieli legate de activitatea iniţială. 


În cazul în care un pensionar nu are un loc de muncă, măsurile educaţionale de orice fel (formare continuă, perfecţionare, formare de bază într-o ocupaţie conexă, sau reconversie profesională) nu pot fi, în general, considerate a fi cheltuieli legate de venituri. Pensionarii anticipaţi sunt o excepţie de la această regulă, în cazul în care doresc să intre pe piaţa forţei de muncă.


Costurile de reconversie profesională cuprinzătoare, care vizează dobândirea unei alte ocupaţii se numesc "Cheltuieli anticipate legate de venituri"; acestea pot fi compensate cu alte elemente de venit, obţinut din angajare. În cazuri individuale, costurile pentru perfecţionare pot fi, de asemenea, acordate drept cheltuieli legate de venituri anticipate, cum ar fi, de exemplu, un curs având ca temă Legea privind titlurile de valoare în situaţia în care angajatul urmează să fie încadrat în departamentul de valori mobiliare al unei bănci.


Motivaţia pentru reconversie poate consta în circumstanţe externe (angajatorul restructurează sau chiar renunţă la  operaţiunile sale din motive economice), nemulţumirea unui angajat cu o anumită ocupaţie iniţială care solicitată să desfăşoare o altă ocupaţie. Cu toate acestea, contribuabilii trebuie să aibă argumente  credibile pentru a practica o altă ocupaţie şi să dovedească substanţa şi utilitatea, în viitor, a noii ocupaţii. 


Persoanele fizice plătitoare de impozit pe salariu trebuie să solicite aceste cheltuieli în declaraţia lor anuală de venituri/impunere; nu există niciun plafon în acest sens. Costurile pentru pregătirea de bază, pentru perfecţionare sau reconversie profesională pot fi revendicate aferent anului în care au fost efectuate;este obligatoriu să se prezinte documentele justificative. În cazul în care cheltuielile de formare depăşesc veniturile, nu este acceptată reportarea diferenţei în anul viitor. Costurile cu perfecţionarea profesională şi cea de bază trebuie să fie declarate ca fiind cheltuieli legate de venituri, aferente activităţii iniţiale. Cheltuielile de educaţie şi formare trebuie să depăşească 132 de euro pe an, având în vedere că fiecare angajat beneficiază, în mod automat, de o indemnizaţie de cheltuieli legate de venituri de 132 euro. În cazul în care nu există cheltuielile eligibile de formare sau dacă totalul cheltuielilor eligibile de formare profesională sunt, de exemplu, 100 de euro, alocaţia va fi 132 euro în ambele cazuri. Dacă cheltuielile eligibile totale de formare sunt de 200 de euro (spre exemplu), alocaţia va fi, de asemenea, de 200 de euro.


Amendamentele din 2000 şi 2002 la Legea privind impozitul pe venit au introdus o abordare mai flexibilă. Dispoziţiile actuale iau în considerare toate cheltuielile de formare legată de domeniul profesional al individului, precum şi cheltuielile pentru măsurile de formare pe termen lung care să conducă la o largă recalificare profesională (calificări complet noi), denumită, în continuare, recalificare. Toate măsurile de formare profesională cu o anumită orientare profesională sunt eligibile în acest context. Exemple tipice sunt cursurile de IT, cursurile legate de business, cursurile de limbi străine, şi şcolile serale profesionale (şcoli pentru a doua şansă). Nu sunt deductibile cheltuielile pentru învăţământul general şi academic iniţial şi cel de formare destinat, în principal, pentru scopuri personale, cum ar fi cursurile de sport sau de formare pentru obţinerea unui permis obişnuit de conducere; cheltuielile pentru o licenţă de conducere a unui vehicul comercial sunt deductibile în cazul în care aceasta este necesară pentru desfăşurarea activităţii propriu-zisă.


II.2.2. FINLANDA


A. În Finlanda, serviciile de educaţie furnizate de către instituţii publice sau finanţate din bugetul public sunt exceptate de la plata TVA. Scutirea se aplică numai la educaţie, nu şi la activităţi de cercetare, deci o universitate nu trebuie să plătească TVA-ul pe venitul din serviciile educaţionale, dar aceasta este obligată să perceapă TVA pentru toate livrările de servicii de cercetare.


Şcolile publice, instituţiile de învăţământ superior şi organizaţiile private care furnizează servicii educaţionale sunt scutite de TVA. Furnizorilor de educaţie sau de formare profesională care nu sunt organizaţi în virtutea legii nu li se acordă eventualele deduceri şi, prin urmare, li se percep TVA-ul standard de 22% pentru serviciile acordate.


O rată redusă a TVA-ului de 8% se aplică, printre altele, la cărţi şi pentr accesul la evenimente culturale, servicii de divertisment, iar la abonamentele la  ziare cota este zero. Acest lucru poate fi considerat ca o modalitate de a încuraja oamenii să-şi îmbogăţească bagajul de cunoştinţe, deşi ele nu sunt privite ca un tratament special de impozitare pentru a promova educaţia sau formarea profesională ca atare.


Legea impozitului pe venit în Finlanda prevede că universităţile publice finlandeze (împreună cu alte instituţii precum Banca Finlandei şi compania naţională de radiodifuziune YLE) sunt exceptate de la plata de taxe şi impozite. De asemenea, Consiliul Centrala Fiscal precizează că centrele de învăţământ pentru adulţi şi institutele politehnice, aparţinând, în principal, de municipii şi finanţate, majoritar, din subvenţii de stat sunt, de asemenea, scutite de impozitul pe venit; veniturile pe care le obţin din vânzarea rezultatelor activităţii elevilor în procesul de învăţare sunt, de asemenea, scutite de impozit. Printre grupurile exceptate parţial de la plata taxelor, sunt şi instituţiile publice. Ele sunt obligate să plătească impozit pe venit către  municipalitate şi de biserică, dar nu către stat, şi numai asupra veniturilor din ferme şi moşii, pe alte venituri provenite din proprietăţi, care nu sunt folosite în scopuri comune, şi asupra veniturilor industriale şi ale altor companii.


B. Stimulente fiscale pentru educaţie şi formare acordate companiilor prin  legislaţia privind PIT şi CIT
Cheltuielile suportate de companii pentru dobândirea sau menţinerea veniturilor sunt deductibile în cadrul sistemului fiscal aplicabil afacerilor; acestea includ salariile şi cheltuielile suplimentare de formare profesională. Normele principale care reglementează regimul fiscal al educaţiei şi formării profesionale în cadrul companiilor sunt Legea impozitului pe venit şi Legea privind impozitarea afacerilor. Rata de impozitare pentru profit este de 26%, în scădere de la 29% în 2005.

Din punctul de vedere al unei companii, se pot distinge două tipuri principale de activităţi de formare. În cazul în care o companie suportă cheltuielile pentru studiile unui angajat pentru obţinerea unui masterat sau doctorat, într-o şcoală superioară, sau un institut de învăţământ superior sau pentru studii vocaţionale), cheltuieli nu sunt deductibile strict din CIT, chiar dacă este în interesul angajatorului. Cu toate acestea, în practică, aceste cheltuieli sunt considerate drept salarii, astfel încât să poată fi deduse fiscal din impozitele companiei fiind considerate drept cheltuieli pentru dobândirea de venituri. Totuşi, angajatul este obligat să plătească impozit pe venit pentru valoarea fiscală a educaţiei primite şi considerată drept plată de salariu. 


Cheltuieli suplimentare sau de formare profesională în timpul serviciului, suportate de angajator pentru a păstra şi dezvolta abilităţile care să răspundă intereselor angajatorului sunt pe deplin deductibile din impozitarea companiilor deoarece acestea sunt considerate, de asemenea, drept cheltuieli efectuate de companie pentru realizarea de venituri. Cheltuielile pentru formare suplimentară sunt deductibile indiferent de statutul juridic al furnizorului de astfel de servicii, durata formării sau obţinerea sau nu a unei forme de certificare din partea formatorului. 

În realitate, toate cheltuielile de educaţie şi formare sunt deductibile din impozitarea companiilor deoarece, în cazul în care activităţile de formare nu sunt considerate drept activităţi suplimentare, făcând parte din educaţia de bază, aceste cheltuieli sunt asimilate cu cele salariale. Cu toate acestea, modul în care aceste cheltuieli sunt interpretate este important din perspectiva angajatului întrucât formarea profesională poate fi considerată ca venit impozabil sau venit scutit de taxe (a se vedea subcapitolul următor).

Dacă costurile de formare sunt considerate drept salarii, acestea sunt venituri impozabile ale salariatului; acest lucru poate afecta disponibilitatea angajaţilor de a lua parte la o astfel de pregătire profesională. Companiile nu sunt excluse de la plata costurilor indirecte ale angajaţilor, de la plata asigurărilor sociale, a contribuţiilor pentru pensii, pentru şomaj, de la plata asigurării pe viaţă sau pentru accidente. În cazul în care cheltuielile de formare care se concretizează cu diplome sau grade profesionale sunt considerate drept cheltuieli cu personalul, formarea profesională este mai scumpă, atât pentru angajatori, din cauza costurilor indirecte ale angajaţilor, cât şi pentru angajaţi, din cauza impozitării cu caracter personal, ceea ce are drept consecinţă reducerea nevoii de a oferi formare profesională precum şi dorinţa de a urma cursuri de formare.

În final, cheltuielile pentru învăţământul de bază sunt acceptate ca deductibile în cazul în care, de exemplu, reglementările privind calificările cerute de către angajat s-au schimbat de-a lungul anilor şi astfel formarea este considerată ca fiind o activitate suplimentară. Cu toate acestea, nu este întotdeauna clar dacă formarea este de bază sau suplimentară; deciziile finale, în fiecare caz, sunt luate de către administraţia fiscală (birouri fiscale speciale regionale) şi Consiliul Fiscal Central.

C. Stimulente fiscale pentru educaţie şi formare acordate persoanelor

  fizice
prin  legislaţia privind PIT 
Există o cotă deductibilă fixă în valoare de 620 de euro din veniturile obţinute din activitatea propru-zisă. De asemenea, costurile suportate de contribuabil pentru realizarea de venituri, pentru dobândirea sau îmbogăţirea competenţelor profesionale sunt cheltuieli deductibile (de exemplu, cumpărarea de literatura de specialitate). Cheltuielile efectuate în dobândirea sau menţinerea veniturilor provenite din munca depusă, altele decât cheltuielile de deplasare sau taxele de participare plătite organizaţiilor, sunt deductibile numai în cazul în care depăşesc 620 euro.  Deducerea maximă este echivalentă cu venitul salarial.

Prin urmare, există un stimulent fiscal indirect pentru angajaţii care plătesc pentru propria lor formare profesională, activităţi pentru păstrarea abilităţilor lor profesionale sau vocaţionale. Acest stimulent fiscal poate fi privit ca o reducere de impozit în baza clasificării OCDE.

Cheltuielile pentru traiul zilnic (chirii apartament, costurile de îngrijire a copiilor, etc.) nu sunt deductibile drept cheltuielile efectuate pentru educaţia de bază şi pentru creşterea gradului profesional sau obţinerea unor titluri universitare. Cu toate acestea, au existat cazuri excepţionale în care costurile legate de educaţia de bază au fost acceptate ca deductibile, de exemplu, atunci când formarea a fost efectuată de către persoane fizice din motive independente de voinţa angajatului, cum ar fi programele de reorganizare sau de modificare a calificărilor.

Perfecţionarea oferită de angajator este, de obicei, considerată ca liberă de taxe pentru angajaţi, cu condiţia ca angajaţii să aibă o educaţie/formare de bază pentru sarcinile lor curente iar perfecţionarea să fie necesară pentru menţinerea sau dezvoltarea abilităţilor lor în aceste sarcini curente. Pentru a fi liberă de sarcini fiscale perfecţionarea trebuie să nu conducă la dobândirea unei noi calificări sau la obţinerea unor alte certificate/licenţe, astfel că Masteratul sau Doctoratul ar putea fi considerate libere de sarcini fiscale. Daca formare nu este liberă de sarcini fiscale cheltuielile intră în categoria drepturilor salariale şi, prin urmare, impozitate ca venituri câştigate.


În plus faţă de nivelul de educaţie de bază al angajatului, un aspect important în decizia dacă activitatea de formare este taxabilă ca venitul impozabil sau nu este beneficiul adus companiei angajatoare. În cazul în care iniţiativa pentru instruire vine de la angajator şi este necesară din punctul de vedere al firmei, activitatea de formare nu este considerată ca venit impozabil, dar este liberă de sarcini fiscale pentru angajat.

Această situaţie afectează în special posturile executive cu MBA, cu o atenţie specială pe încadrarea lor fiscală în categoria de cheltuieli salariale sau cheltuieli de formare profesională. Regula generală (şi, de asemenea, situaţia cea mai des întâlnită), este faptul că dobândirea unui MBA plătit de angajator este considerat ca fiind scutită de sarcini fiscale pentru angajat, cu condiţia ca această formare profesională să fie necesară pentru firma angajatoare. O modalitate de a demonstra că formarea are loc din voinţa angajatorului este posibilitatea de  a-l obliga pe angajat să intre într-un contract cu compania după formare pentru o durată determinată. Sunt şi excepţii de la această regulă generală.

Cu toate acestea, atunci când angajatul suportă costurile aferente unui program de MBA, acestea pot sau nu pot fi deductibile în cadrul PIT. Practica judiciară în materie nu este uniformă. De exemplu, au existat situaţii în care cheltuielile pentru obţinerea unui MBA au fost considerate drept cheltuieli pentru traiul zilnic  în cazul în care persoana absolventă nu avea un titlu universitar de bază echivalent sarcinilor sale curente. În astfel de cazuri, angajatul a trebuit să-şi suporte cheltuielilor întrucât aceste costuri au fost considerate drept cheltuieli de trai şi, prin urmare, nu sunt deductibile. Un alt exemplu este cazul în care cineva are un grad academic în arte şi nu în economie sau administrarea afacerilor şi decide să înceapă un MBA în timp ce lucrează pentru angajatorul iniţial, întrucât noile sarcini necesită competenţe de afaceri. Autoritatea fiscală a interpretat acest training pentru MBA ca o intenţie de trecere la o nouă carieră, astfel încât obiectivul de formare nu a fost menţinerea sau perfecţionarea continuă a competenţelor profesionale în activitatea curentă. Un element important în acest caz a fost faptul că activitatea de formare a început sub un angajator anterior, şi nu avea o legătură cu pregătirea de bază. După cum se poate observa, organul fiscal este deosebit de atent dacă criteriile de menţinere sau de dezvoltare a competenţelor în sarcinile curente sunt respectate.

Sistemul fiscal finlandez a introdus în 2007 o facilitate sub forma de împrumut pentru studii, acordat contribuabililor care au promovat un examen de calificare într-o perioadă de timp determinată. Aceste persoane au dreptul de a deduce anual de la venitul lor brut o sumă echivalentă cu rata creditului pentru studii, reprezentând maxim 30% din suma împrumutată, care depăşeşte 2.500 euro. Acest stimulent corespunde unei reduceri de impozit în nomenclatorul OCDE, şi se aplică numai pentru absolvenţii care au început studiile într-o universitate sau într-o politehnică în toamna anului 2005 sau mai târziu. Scopul acestei reglementări este de a încuraja studenţii să contracteze un împrumut pentru studii în locul unei munci plătite şi, prin urmare, facilitează absolvirea studiilor într-o perioadă mai scurtă. Această deductibilitate se acordă pentru o perioadă maximă de 10 ani de la absolvire. Dobânda la creditele de studii garantate de stat este deductibilă, fără nicio limită privind cuantumul acesteia. Deducerea se face integral din veniturile din capital, dar în cazul în care un contribuabil nu are nici un venit de capital, este posibil de a avea un deficit de credit de la PIT. Deficitul de creditul este de 28% din valoarea dobânzilor plătite în cursul exerciţiului fiscal şi se deduce din venitul personal. Deducerea aferentă împrumutului pentru studii trebuie să fie scăzută, în primul rând, din impozitul de stat pe venit, deşi, dacă deducerea este mai mare decât impozitul de stat pe venit, acesta poate fi reţinută de la taxele comunale şi cele către biserici.

Există şi facilităţi sociale legate de educaţie, care pot fi considerate scutiri de taxe, cum ar fi alocaţia pentru locuinţă pentru studenţi, sau facilităţi finanţate de stat pentru studenţii aflaţi în perioada de stagiu. De asemenea, în impozitarea locală pe veniturile din activităţi, există o alocaţie subvenţionată pentru fiecare student de maxim 2.600 euro (sau nu mai mult de bursa anuală), care reduce cu 50% suma obţinută ca venituri peste indemnizaţia de finanţare de student (sau 2.600 euro). Această alocaţie nu se aplică granturilor de învăţământ pentru adulţi, disponibile pentru angajaţi şi PFA-uri cu cel puţin o vechime în muncă de 10 ani şi care solicită concediu de studii.

(
Datorită existenţei mai multor subvenţii directe de stat pentru educaţie şi formare profesională, stimulentele fiscale sunt relativ rare în Finlanda. De fapt, stimulentele fiscale nu sunt utilizate pe scară largă întrucât societatea finlandeză a preferat, în general, subvenţiile directe ca o formă de asistenţă financiară. Având în vedere că serviciile de învăţământ sunt furnizate şi finanţate, în mare parte, de către stat şi organizaţii publice, acordarea de stimulente suplimentare prin sistemul fiscal nu este considerată ca fiind necesară. Stimulentele fiscale speciale altele decât cele acordate de organizaţiile publice sunt, de asemenea, rare, astfel încât rolul de stimulente fiscale în sistemul finlandez de susţinere a activităţilor de educaţie şi formare profesională în rândul persoanelor fizice şi a companiilor este relativ lipsit de importanţă. În afară de reticenţa guvernului finlandez de a introduce noi stimulente fiscale, se pare că există de asemenea, o lipsă de cerere reală pentru astfel de stimulente, cu toate că Finlanda este una dintre ţările de top în cadrul participării la formare profesională, potrivit studiilor OECD (OECD, 2005). De exemplu, peste 40% din forţa de muncă din Finlanda a făcut parte din programele de formare profesională în anul 2005. Această situaţie nu a suferit modificări semnificative până în prezent. 


II.2.3. FRANŢA


A. Activităţile educaţionale sub forma de învăţământ primar general, secundar sau terţiar sunt scutite de la plata taxei asupra valorii adăugate - TVA, indiferent de statutul juridic al furnizorilor de servicii educaţionale. Acestea includ, de asemenea, toate tipurile de cursuri oferite de persoane fizice care sunt plătite direct de către elevii lor. De asemenea, învăţământul public este scutit de CIT, inclusiv învăţământul superior de stat şi alte unităţi implicate în educaţie şi cercetare. Învăţământul privat oferit de organizaţiile nonprofit private sunt exceptate de la CIT în măsura în care acestea îndeplinesc criteriile de management nonprofit (gestion desinteressée).

Pregătirea profesională continuă furnizată de entităţi publice este scutită de TVA şi CIT. Începând cu luna ianuarie 1995, formarea profesională continuă furnizată de entităţi private poate fi scutite de TVA în cazul în care aceste entităţi dispun de un certificat emis de către administraţia publică competentă (Codul fiscal general, art. 261-4-4 para a). Pentru a obţine acest certificat, furnizorii de astfel de servicii trebuie să se declare (număr de înregistrare) ca furnizor de formare profesională şi să  prezinte, în fiecare an, un raport asupra activităţilor de profil şi unul financiar (bilan pédagogique et financier) privind activităţile lor de formare profesională.


Dacă o entitate privată desfăşoară atât formare profesională cât şi alte activităţi, scutirea de TVA este valabilă numai pentru activităţile de formare profesională. 


B. Stimulente fiscale pentru educaţie şi formare acordate companiilor prin  legislaţia privind PIT şi CIT


Companiile franceze sunt obligate prin lege să contribuie la promovarea activităţilor de formare prin intermediul unei taxe obligatorii pe fondul de salarii, diferenţiată  în funcţie de mărimea companiei. Companiile pot  deduce cheltuielile de educaţie şi formare din profiturile lor atunci când aceste cheltuieli îndeplinesc două condiţii: sunt realizate în scop comercial şi depăşesc contribuţia obligatorie cerută de lege; această contribuţie obligatorie este reţinută în contabilitate ca un alt impozit.

În plus, există trei stimulente principale CIT în suportarea  cheltuielilor de educaţie şi de formare efectuate de întreprinderi:

(a) credit fiscal pentru cheltuieli de formare pentru antreprenori, care vizează companiile şi afectează rambursările de PIT sau CIT, în funcţie de statutul juridic al companiei;

(b) credit fiscal pentru ucenicie, care vizează companiile şi afectează rambursările de PIT sau CIT, în funcţie de statutul juridic al întreprinderii;

(c) credit fiscal pentru cheltuielile de formare a angajaţilor în companiile economice şi financiare, cu accent pe IMM-uri şi care afectează rambursările de PIT şi CIT, în funcţie de statutul juridic al întreprinderii.

O descriere detaliată a acestor trei stimulente fiscale este prezentată în continuare.

a) Creditul fiscal pentru formarea de antreprenori (Crédit d’impôt au titre des dépenses engagées pour la formation du chef ’entreprise)

Acest credit fiscal este în vigoare încă din 2005. Este reglementat de Legea privind impozitul (Codul General Fiscal, art. 244 capitolul M, L 199, 220 N și 223-O 1 - m) şi acţionează asupra CIT sau PIT, în funcţie de statutul juridic al companii (societate sau asociaţie). Acesta favorizează formarea de antreprenori care nu sunt salariaţi şi, prin urmare, nu sunt incluşi în sistemul francez de finanţare obligatorie a activităţilor de formare profesională.

Tipurile de pregătire profesionale care pot fi luate în considerare în calculul creditului fiscal sunt definite de Codul muncii (art. L.6313-1, L. 6353-1 şi L.6353-2). Acestea se referă, în principal, la formarea profesională continuă care vizează favorizarea dezvoltării profesionale a angajatorilor, continuitatea la locul de muncă, dezvoltarea competenţelor lor şi accesul la diferite niveluri de calificare profesională. Activităţile de formare trebuie să se desfăşoare conform unui program prestabilit, care trebuie să detalieze metodele şi mijloacele pedagogice utilizate în funcţie de specificul obiectivelor urmărite, precum şi instrumentele care permit realizarea follow-up-ului şi evaluării.

Creditul fiscal se calculează după cum urmează: (numărul de ore de formare) multiplicat cu (valoarea salariului minim brut pe oră, la data de 31 decembrie a anului N, anul n fiind anul pentru care se calculează creditul fiscal). Cheltuielile de formare profesională sunt acceptate pentru până la 40 ore de formare pe an şi pe companie. Pentru taxa plătită în 2008 asupra veniturilor din 2007, creditul fiscal maxim a fost 337 euro. În cazul în care creditul fiscal depăşeşte volumul PIT sau CIT datorat, diferenţa se restituie contribuabilului.


b) Credit fiscal pentru ucenicie

Această formă de credit fiscal a intrat în vigoare prin Legea 32 din 18 ianuarie 2005 privind coeziunea socială (Loi de programmation pour la cohésion sociale), modificată în mai 2006. Acesta are ca scop favorizarea dezvoltării în Franţa a uceniciei. Creditul fiscal în favoarea ucenicie este reglementat de codul fiscal (art. 244 capitolul G, 199 para F, H, 220 şi 223 O-1-h) şi afectează PIT sau CIT, în funcţie de statutul juridic al companiei (societate sau asociaţie). Toate companiile (inclusiv entităţile publice sau cele nonprofit, dacă sunt supuse impozitului pe venit) pot beneficia de acest credit fiscal, cu condiţia ca acestea să angajeze ucenici, cel puţin timp de o lună.

Creditul fiscal se calculează după cum urmează: (numărul mediu de ucenici din anul N) multiplicat cu 1.600 euro (sau 2.200 euro pentru ucenici cu handicap şi un grad scăzut de calificare). Această sumă de1.600 euro (sau 2.200 euro) pe ucenic este limitată la suma cheltuielilor suportate  de angajator din care se scad subvenţiile publice primite. Acest lucru înseamnă, de exemplu, că, dacă suma salariilor şi a taxelor sociale plătite pentru ucenici după primirea subvenţiilor publice este mai mică de 1.600 euro (sau 2.200 de euro), creditul fiscal se reduce proporţional. În cazul în care creditul fiscal depăşeşte valoarea PIT sau CIT datorată, diferenţa este returnată contribuabilului.

c) Creditul fiscal pentru cheltuielile de formare a angajaţilor în companiile economice şi financiare

Acest credit fiscal a fost instituit prin Legea nr.1770 din 30 decembrie 2006, pentru promovarea participării financiare a angajaţilor (art. 46) la capitalul companiei, îndeosebi în cadrul IMM-urilor. Este reglementat de codul fiscal (art.244 capitolul P, 199, O, şi 220-T), şi este inclus în PIT sau CIT, în funcţie de statutul juridic al întreprinderii (societate sau asociaţie). Acest credit fiscal este specific pentru IMM-uri (astfel cum este definit de regulamentul CE) şi se aplică pentru activităţi de formare a angajaţilor din societăţile economice pentru participarea lor financiară, în cadrul unui program de economisire). 
Creditul fiscal se calculează pentru 10 ore de training per angajat iar suma pe oră este de 75 EUR (plafon). Subvenţiile publice primite pentru astfel de acţiuni de formare profesională sunt deduse din  baza de calcul a creditului fiscal. Creditul este limitat la 5.000 euro pentru o companie pentru o perioadă de 24 de luni. În cazul în care creditul fiscal depăşeşte suma PIT sau CIT datorată, diferenţa se restituie contribuabilului.

Programul de economisire al societăţii a fost iniţiat în 1967 şi poate fi
stabilită fie la iniţiativa angajatorului sau printr-un acord cu angajaţii.

Exemple de surse de economisire:

· economii voluntare ale angajaţilor, în volum maxim de 25% din salariul brut anual. În unele cazuri, angajatorul decide să contribuie în mod direct (contribuţie suplimentară). Contribuţia angajatorului nu poate depăşi de trei ori volumul economiilor anuale ale angajaţilor;

· sumele provenind din partajarea profitului. O schemă de partajare a profitului este obligatorie pentru companiile cu mai mult de 50 de angajaţi (cu excepţia companiilor care, prin natura sau forma lor juridică nu se obţine un profit supus impozitului pe venit), şi opţional pentru celelalte tipuri de companii. În cazul în care compania este profitabilă, angajatorul trebuie să îşi transfere o parte din profit într-o rezervă specială. Calculul acestui profit de transferat se face potrivit unor norme legale şi trebuie să să se păstreze o perioadă de cinci ani. Acest lucru înseamnă că angajaţii pot obţine banii lor mai devreme de cinci ani numai în anumite cazuri, cum ar fi căsătoria, naşterea unui copil, achiziţionarea unei case sau la sfârşitul contractului de muncă. 

C. Stimulente fiscale pentru educaţie şi formare acordate persoanelor fizice prin 
     legislaţia privind PIT
Se pot identifica patru stimulente fiscale principale în legislaţia franceză privind PIT care vizează susţinerea cheltuielilor de educaţie și formare profesională. Acestea sunt:

(a) credite fiscale pentru cheltuielile de educaţie în învăţământul superior şi secundar, care vizează părinţii cu copii în întreţinere şi care se aplică prin rambursări de PIT;

(b) creditul fiscal pentru dobânzile la creditele contractate de către studenţii din învăţământul superior pentru finanţarea studiile lor în învăţământul superior şi care se evidenţiază în  declaraţiile lor privind PIT;

(c) scutirea de impozit pe venitul din salariile obţinute de ucenici, (sau de părinţii lor) şi care evidenţiază în declaraţiile PIT;

(d) scutirea de impozit pe venitul din salariile obţinute de elevi şi studenţi (sau de părinţii lor) şi care se realizează prin rambursări de PIT

O descriere detaliată a acestor patru stimulente fiscale este prezentat în continuare:


a) Credite fiscale pentru cheltuielile de educaţie în învăţământul superior şi secundar


Au fost introduse în 1992 şi sunt reglementate de Codul fiscal (art.199 capitolul F). Beneficiari sunt toţi contribuabilii care au copii în întreţinere şi care urmează studii într-un liceu (colegiu sau liceu), sau într-o instituţie de învăţământ superior. Copii în întreţinere sunt definiţi toţi copiii până la 18 ani şi copiii până la 25 de ani în cazul în care participă la învăţământul superior şi numai în cazul în care ambele părţi (copiii şi părinţii) sunt de acord să facă acest lucru. Pentru anul 2008 (impozitul plătit pe veniturile din 2007) suma de dedus din impozitul pe venit a fost de 61 euro pentru participarea la colegiu în 2007 (din primul şi până în al patrulea an de sudii) pentru fiecare copil, 153 euro pentru participarea la liceu (din al cincilea până în al şaptelea an de liceu) pentru un copil, 183 euro pentru participarea în învăţământul superior. 


b) Creditul fiscal pentru dobânzile la creditele contractate de către studenţii din învăţământul superior pentru finanţarea studiilor lor

Acest credit fiscal este reglementat de codul fiscal (art. 200 şi a fost aplicat începând din anul 2005, pentru a reduce costul creditelor contractate de către studenţi pentru finanţarea studiilor. Pentru creditele angajate între 1 septembrie 2005 şi 31 decembrie 2008, debitorii trebuiau să îndeplinească trei condiţii:

-  să fie contribuabili în Franţa în anul în care solicită să beneficieze de creditul fiscal. Acest lucru permite elevilor care studiază în străinătate să beneficieze de creditul fiscal, atunci când vin înapoi în Franța;

- să aibă mai puţin de 26 de ani, la 1 ianuarie a anului în care a fost solicitat creditul;

- să fie student în învăţământul superior la acea dată.
De acest credit fiscal pot beneficia numai debitorii; în cazul în care debitorul este un copil întreţinut, părinţii nu pot beneficia de creditul respectiv. Folosirea stimulentului  va fi amânată până ce debitorii devin contribuabili independenţi (acesta va include, de asemenea, dobânzile plătite în timpul anilor când au fost copii în întreţinere). Acest stimulent poate fi considerat o amânare de impozit fiscal, potrivit clasificării OCDE. Baza creditului fiscal este suma totală a dobânzii plătite efectiv în cursul primilor cinci ani de durată a creditului (incluzând cheltuielile cu asigurările şi cele de administrare a creditului). Valoarea anuală a creditului fiscal este egal cu 25% din dobânda anuală plătită efectiv cu o limită de 1.000 de euro pe an fiscal. În cazul în care creditul fiscal depăşeşte impozitul pe venit datorat, diferenţa se restituie contribuabilului.


c) Scutirea de impozit pe venitul din salariile obţinute de ucenici

Acest stimulent (un tip de scutire fiscală potrivit nomenclatorului OCDE) este reglementat de Codul fiscal (art. 81 bis) şi a fost pus în aplicare din 1977. Reglementarea iniţială a fost amendată ulterior prin Legea nr.32 din 18 ianuarie 2005 privind coeziunea socială. Acest stimulent este conceput ca un instrument pentru promovarea activităţilor de educaţie şi formare şi pentru îmbunătăţirea puterii de cumpărare a tinerilor francezi.

Salariile obţinute de ucenici în cadrul contractului lor de ucenicie sunt scutite de la plata impozitul pe venit, în limita salariului minim anual, adică 15.852 euro  pentru anul 2008. Contribuabilul (fie ucenicul sau părinţii lui, dacă acesta este aflat în întreţinere) trebuie să-şi declare doar salariile care depăşesc acest plafon. Legea din 2005 a dublat plafoanele maxime de scutiri.


d) Scutirile de impozit pe venitul din salariile obţinute de elevii şi studenţii care lucrează în timpul vacanţelor şcolare sau universitare 

Acest stimulent (de asemenea, un tip de scutire fiscală, în baza nomenclatorului OCDE) a fost înfiinţat în 2004 şi s-a dezvoltat începând cu anul 2007 prin adoptarea Legii 1223 din 21 august 2007, lege care favorizează ocuparea forţei de muncă şi creşterea puterii de cumpărare. Este reglementat de codul fiscal (art. 81-36) şi are ca scop îmbunătăţirea situaţiei studenţilor care au un loc de muncă pe durata studiilor. Elevii din învăţământul secundar sau superior, sub 26 de ani, care au un loc de muncă sunt scutiţi de la plata impozitului pe venitul reprezentat de salariul lor până la limita a trei salarii minime lunare, respectiv 3.840 euro pentru veniturile din 2007. Până în 2007, limita de vârstă a fost stabilită la 21 ani şi numai salariile câştigate în timpul vacanţelor puteau fi luate în considerare. Începând cu anul 2007, salariile câştigate în cursul anului şcolar sunt, de asemenea, exceptate.


II.2.4. GERMANIA


A. În conformitate cu derogările privind TVA  incluse în Legea privind taxa pe valoarea adăugată (Capitolul 4 art. 21 şi 22,), anumite şcoli şi instituţii de învăţământ private sunt exceptate de la plata TVA. Motivul pentru acest tratament special este acela de a nu afecta concurenţa, în condiţiile în care educaţia şi formarea în şcolile publice nu sunt supuse TVA-ului.

Entităţile care beneficiază de acest tratament fiscal special trebuie să îndeplinească mai multe condiţii:

(a) şcolile şi instituţiile de învăţământ general private trebui să fie oficial recunoscut drept şcoli private în conformitate cu articolul 7 alineatul (4) din legea constituţională de bază germană  sau de către autoritatea competentă a landului respectiv. Alte instituţii de învăţământ/de formare, de pregătire în anumite profesii sau de organizare a examinărilor care să fie recunoscute de autorităţile publice, trebuie să fie atestate de către o autoritate regională;

(b) serviciile de predare oferite de profesori independenţi în aceste instituţii sunt, de asemenea, scutite de TVA conform Legii germane privind impozitul pe valoare adăugată. Cu toate acestea, este necesară prezentarea unui curriculum propriu sau curriculum unei şcoli sau universităţi publice;

(c) prestarea de servicii sub formă de prelegeri, cursuri şi alte evenimente ştiinţifice sau cu caracter educativ este exceptată de TVA, cu condiţia ca veniturile să fie utilizate, în principal, pentru a acoperi cheltuielilor aferente. Aceste servicii pot fi furnizate de academii, de centre educaţionale pentru adulţi, asociaţii nonprofit sau alte forme asociative profesionale.

Orice furnizor de servicii educaţionale/formare profesională care îndeplineşte condiţiile menţionate beneficiază de scutirea de TVA, sprijinindu-se astfel toate tipurile de învăţământ (inclusiv educaţia/formarea primară precum şi de formare continuă pentru angajaţi) oferit de furnizorii eligibili. Nu este necesară certificarea cursurilor respective dar furnizorul de activităţi educaţionale/de formare trebuie să fie autorizat.

Cărţile şi ziarele beneficiază de o cotă redusă de impozitare a TVA de 7%.

În cele din urmă, furnizorii privaţi germani de servicii educaţionale şi de formare sunt obligaţi să îndeplinească cerinţele privind CIT, la fel ca orice altă companie, cu menţiunea că aceste obligaţii nu se aplică întocmai şi furnizorilor publici.


B. Stimulente fiscale pentru educaţie şi formare acordate companiilor prin  legislaţia privind PIT şi CIT

În Germania, veniturile din activităţi comerciale sau de afaceri sunt stabilite, în general, prin compararea activelor de operare, respectiv excedentul de venituri faţă de cheltuielile de operare. Cheltuielile de operare sunt costurile suportate de companii sau de lucrătorii independenţi. Acest lucru este reglementat în capitolul 4 din Legea privind impozitul pe venit. 

În general, cheltuielile de formare profesională suportate de angajatori pentru angajaţii lor sunt considerate ca fiind cheltuieli de operare (alături de alte cheltuieli, cum ar fi salariile, cheltuielile de călătorie, etc.) şi, prin urmare, reduc venitul impozabil al firmei. Regula se aplică atât entităţilor fără personalitate juridică cât şi companiilor, persoane juridice. Este esenţial însă ca activităţile de formare să răspundă interesului de afaceri al angajatorului. Se recomandă ca angajatorii să  includă angajaţii  în programe de formare profesională suportate de companii şi nu de angajaţii înşişi, în caz contrar, cheltuielile sunt considerate ca plată care nu poate fi dedusă. În general, cheltuielile pentru pregătirea iniţială a unui angajat nu constituie cheltuieli de operare, cu excepţia cazului în care educaţia iniţială este parte a activităţii propriu-zise.

C. Stimulente fiscale pentru educaţie şi formare acordate persoanelor 

     fizice prin legislaţia privind PIT
Pentru a stabili venitul impozabil potrivit codului fiscal german, toate cheltuielile efectuate în realizarea, asigurarea şi păstrarea veniturilor trebuie să fie deduse din acestea (cheltuieli legate de muncă). În plus, cheltuielile speciale pot fi deduse, într-o măsură limitată. Principalele norme care reglementează aceste deduceri sunt capitolul 9 şi 10 (1) din Legea impozitului pe venit. 
Cheltuieli pentru educaţie şi formare continuă, ocazionate de toate măsurile pentru perfecţionarea continuă după formarea profesională iniţială, inclusiv cursurile de studii secundare şi de reconversie profesională pot fi deduse drept cheltuieli de operare sau cheltuieli generatoare de venituri. Pentru a fi integral deductibile, educaţia/formarea trebuie să fie legate fie de ocupaţie/activitatea la locul de muncă fie pentru recalificare, pentru pregătirea în vederea unei viitoare schimbări a locului de muncă (cheltuieli pentru un venit scontat). Măsurile trebuie să sprijine păstrarea cunoştinţelor şi competenţelor profesionale şi adaptarea la evoluţia circumstanţelor profesionale. Aceasta pot cuprinde, de asemenea, studii universitare, în cazul în care aceste studii sunt în mod clar legate de schimbările ocupaţionale anticipate. Cheltuieli pentru formarea iniţială pot fi deduse drept cheltuieli operaţionale numai în cazul în care această educaţie este considerată ca parte a ocupării forţei de muncă, spre exemplu, în cazul uceniciei.

Acest stimulent, care poate fi considerat ca o reducere de impozit, potrivit nomenclatorului OCDE, devine operaţional numai dacă cheltuielile totale depăşesc deducerea forfetară de 920 euro, care se acordă în mod automat. Această deducere forfetară se aplică numai angajaţilor (pentru cei care desfăşoară activităţi independente nu există o astfel de sumă forfetară). Costurile eligibile includ taxele pentru curs, cheltuielile de deplasare, taxele de participare la congrese, literatura de specialitate, instrumente de lucru, software-ul, taxele poştale, etc.

În acelaşi timp, cheltuielile efectuate de persoanele fizice pentru învăţământul profesional iniţial/de bază (definit ca absolvirea primului ciclu de învăţământ profesional precum şi a primelor studii universitare sau a primului curs de studii suplimentare sau după formarea profesională iniţială) pot fi deduse doar sub forma de cheltuieli speciale, într-un plafon limitat, adică până la o valoare de 4.000 de euro pe an: acest stimulent poate fi, de asemenea, identificat ca o scutire de impozit. Educaţia iniţială se referă la cursuri educaţionale recunoscute de o autoritate publică şi care se  încheie cu un examen oficial (de exemplu, studii universitare, stagii, şcoli profesionale, etc.). Un prim studiu desfăşurat în timp ce se află angajat în muncă, de asemenea, se califică ca educaţia iniţială. Prin urmare, cheltuielile aferente vor fi deduse drept cheltuieli speciale, nu drept cheltuieli operaţionale. Cheltuielile deductibile speciale includ toate tipurile de taxe de şcolarizare, taxele de examinare, precum și cheltuielile de călătorie (între locul de reşedinţă şi locul de desfăşurare a cursurilor), costurile de cazare în străinătate, cheltuielile cu materialele de curs şi, în cele din urmă, dobânzile la împrumuturile contractate pentru scopuri educaţionale.

Pentru a solicita deductibilitatea cheltuielilor operaţionale sau a celor speciale angajatul trebuie să depună o declaraţie anuală de rambursare. Cuplurile căsătorite pot depune în comun această solicitare sau pot opta pentru depunerea separată.

Până în anul 2003, costurile educaţionale şi de formare profesională, care nu se calificau drept cheltuieli operaţionale sau cheltuieli profesionale, au fost deduse cu titlul de cheltuieli speciale de până la limita de 920 de euro pe an (sau 1.227 euro în cazul în care contribuabilul sau soţul ocupau un apartament propriu, pentru a le permite să urmeze cursurile de formare). Din 2004, aceste deduceri au crescut la 4.000 de euro, indiferent de deţinerea sau nu a acestui apartament. 

Deductibilitatea cheltuielilor educaţionale cu titlu de cheltuieli operaţionale  s-a extins, în mod semnificativ în ultimii ani. 
Contribuabilii germani care au copii în învăţământul primar şi secundar şi care urmează anumite şcoli private autorizate - fie în Germania, fie în ţările care fac parte din Zona Economică Europeană - pot deduce cheltuieli speciale de până la 30% din taxele de şcolarizare, în limită de 5.000 de euro. Acest stimulent (o reducere de impozit), deşi este legat de promovarea educaţiei, este în primul rând, un instrument de politică familială.

(

Datele statistice publicate pentru anul 2004 arată că aproape 400.000 de contribuabili au declarat cheltuieli pentru educaţie de mai mult de 400 de milioane de euro, valoarea medie fiind de 1.000 euro per contribuabil. Principala problemă a sistemului actual în Germania este că diferenţierea între deducerea cheltuielilor speciale pentru educaţia de bază (cu o limită de 4.000 de euro) şi cheltuielile operaţionale pentru formarea continuă este complexă şi poate fi dificil de aplicat.

Pentru contribuabili, există întotdeauna incertitudinea cu privire la eligibilitatea cheltuielilor de pregătire profesională . Mai mult, suma exactă a prestaţiei deductibilă este dificil de estimat, deoarece cele mai multe persoane nu ştiu plafoanele marginale  de impozitare. Unii contribuabili confundă uneori suma deductibilă din baza de impozitare şi eventualul rezultat al deducerii, care este doar un procent din deducere.


Din cauza sistemului cotelor de impozitare progresivă, stimulentul este mult mai folosit de  persoane fizice cu venituri ridicate; pentru persoanele fizice cu venituri foarte mici nu există niciun stimulent întrucât acestea nu plătesc impozite. Mai mult, deducerea sumei forfetare acordate este a priori relativ ridicată (920 de euro) şi include multe alte cheltuieli posibile, în plus faţă de cheltuielile legate de activităţile de formare. Aceasta implică, în fapt, scoaterea cheltuielilor anuale de formare din categoria celor subvenţionate. 

Începând cu anul 2003, Curtea Federală Fiscală a introdus proceduri pentru determinarea  cheltuielilor pentru învăţământul profesional de bază drept cheltuieli operaţionale pentru obţinerea unui venit scontat legate de o activitate profesională viitoare. În general, dezbaterea din Germania cu privire la tratamentul fiscal al cheltuielilor de educaţie şi formare este, în primul rând, axată pe rigorile şi cerinţele politicilor privind echitatea fiscală şi abia în al doilea plan se abordează aspectele privind educaţia şi formarea profesională.


II.2.5. IRLANDA


A. Furnizarea de servicii educaţionale şi de formare profesională în Irlanda este scutită de plata TVA. Cele mai multe servicii educaţionale şi de formare sunt furnizate de organisme publice care nu sunt supuse TVA-ului. În plus, guvernul a plasat întotdeauna dezvoltarea capitalului uman ca o prioritate naţională cheie şi a încercat să menţină costul activităţilor educative şi de formare profesională la un nivel cât mai scăzut. 

Întrucât furnizorii de servicii educaţionale în învăţământul  primar, secundar şi terţiar, precum şi cei pentru formarea profesională de bază sau cea continuă nu sunt înregistraţi ca plătitori de TVA, aceştia nu pot deduce TVA-ul aferent achiziţiilor de bunuri şi servicii. Acest lucru poate crea dificultăţi deosebite pentru instituţiile de nivel terţiar care de multe ori trebuie să achiziţioneze echipament scump pentru cercetare şi predare.

Pentru simplificare, guvernul irlandez a făcut unele concesii în cadrul sistemului de aplicare a TVA-ului care permite acestor instituţii să recupereze imputurile de TVA plătite la achiziţiile de echipament medical folosit în scopuri de cercetare şi de predare, din donaţiile voluntare ale companiilor  şi/sau ale persoanelor fizice. Hotărârea privind recuperarea TVA-ului la donaţiile de echipament pentru cercetare prevede că rambursarea TVA-ului aferent achiziţionării sau importului oricăror instrumente sau aparatură achiziţionate prin donaţii voluntare poate fi solicitată de către o instituţie de cercetare, o universitate, o şcoală sau un organism similar de învăţământ implicat în cercetare medicală. Principalele condiţii care trebuie îndeplinite sunt că instrumentele sau aparatura respectivă trebuie să coste mai mult 25.390 lire sterline (exclusiv TVA), să fie proiectate şi fabricate pentru a fi utilizate exclusiv în domeniul cercetării medicale, să nu fi fost finanţate de către stat şi să fie însoţite de o recomandare a Consiliului pentru Cercetare în domeniul Sănătăţii bazată pe cerinţele de cercetare medicală. Persoana fizică sau compania care face donaţia  poate obţine, de asemenea, unele avantaje fiscale. Această facilitate de rambursare a TVA-ului ajută instituţia de cercetare să achiziţioneze echipamente tehnologice de vârf necesare în pregătirea studenţilor.

Nu există niciun tratament special de impozitare pentru furnizorii de educaţie şi formare din punctul de vedere al impozitului pe profit. Factorii de decizie politică irlandezi subliniază că întreprinderile din sectorul privat care furnizează astfel de servicii plătesc 12,5% impozit pe profitul societăţii, una dintre cele mai scăzute cote din UE.


B. Stimulente fiscale pentru educaţie şi formare acordate companiilor prin   

                 legislaţia privind PIT şi CIT

Confederaţia Irlandeză a oamenilor de afaceri şi a angajatorilor a cerut guvernului să introducă creditul fiscal pentru angajatorii care au cheltuieli de educaţie şi formare. Acest organism împreună cu  Confederaţia Patronală sugerează că acest credit trebuie să fie direcţionat în favoarea salariaţilor şi să fie plasat în schema naţională a calificărilor la nivel 3 sau mai puţin, respectiv pentru angajaţii cu un nivel scăzut de calificare. Până în prezent nu s-a primit un răspuns public din partea guvernului la această propunere, cu toate că autorităţile publice declară că analizează posibilitatea introducerii creditului fiscal ca mijloc de stimulare a companiilor să sporească activităţile de formare.

C. Stimulente fiscale pentru educaţie şi formare acordate persoanelor 

     fizice prin legislaţia privind PIT
Înainte de introducerea iniţiativei „liber de taxe”, în 1995, elevii din Irlanda plăteau taxele de şcolarizare pentru cursuri universitare şi postuniversitare în universităţi finanţate din fonduri publice. Potrivit iniţiativei „liber de taxe”, statul plăteşte taxele de şcolarizare pentru studenţii eligibili care urmează studii superioare full-time, o singură dată; iniţiativa nu acoperă taxele de şcolarizare pentru învăţământul postuniversitar. 
Un alt criteriu de eligibilitate al iniţiativei este ca studentul să urmeze un curs de nivelul 3, full-time, de peste doi ani, iar studentul să aibă cetăţenia unui stat membru UE sau să aibă statut oficial de refugiat. În plus, studenţii trebuie să fi avut reşedinţa într-un stat membru pentru cel puţin trei din cei cinci ani care preced intrarea lor la un curs aprobat. Această condiţie se aplică în mod egal pentru toţi cetăţenii UE, inclusiv cetăţenii irlandezi, în conformitate cu hotărârea Curţii Europene de Justiţie, care prevede că accesul la formarea profesională trebuie să se aplice în mod egal tuturor cetăţenilor UE.


Pe lângă iniţiativa „liber de taxe”, există sisteme de asistenţă financiară pentru întreţinerea studenţilor care urmează studii superioare. Aceste sisteme sunt destinate finanţării costurilor de participare la colegiile de învăţământ superior pentru studenţii care provin din familii cu venituri mici.


La scurt timp după introducerea iniţiativei „liber de taxe”, guvernul a decis să ofere reduceri fiscale pentru taxele de şcolarizare plătite pentru mai multe cursuri de nivelul 3, care nu fac obiectul iniţiativei. Aceste facilităţi conduc la reducea venitului impozabil cu taxele de şcolarizare, până la plafonul standard de 20% din impozitul pe venit, sub rezerva nivelului maxim al taxelor de şcolarizare admisibile (5.000 euro). Astfel, în cazul în care o persoană fizică trebuie să plătească taxe de şcolarizare de 6.500 de euro într-un an fiscal, reducerea fiscală pe care o poate face din venitul impozabil este de 1.000 EUR. În cazul persoanelor fizice care nu au niciun venit impozabil în anul fiscal în care solicită scutirea de impozit, acestea nu vor beneficia de niciun avantaj, deoarece scutirea de impozit nu poate fi transferată în alt an fiscal.

În evoluţia sa, această scutire de impozit a fost reglementată de mai multe acte normative:

(a) Legea finanţelor, 1995, prevedea că scutirea de impozit pe taxele de şcolarizare plătite de studenţii care frecventau colegiile de învăţământ superior private. Elevii sau părinţii lor, puteau beneficia de scutirea de impozit, pe taxele de şcolarizare plătite pentru cursuri universitare cu normă întreagă (full-time) de cel puţin doi ani, cu condiţia ca atât studenţii cât şi cursurile să corespundă standardelor şi normelor aprobate de ministrul Educaţiei şi Ştiinţei;

(b) Legea finanţelor din 1996, modificată prin Actul privind Consolidarea Fiscală din 1997, care a extins scutirea de impozit pentru taxele de şcolarizare plătite pentru cursuri universitare part-time aprobate, cu o durată minimă de doi ani urmate de studenţii aflaţi în programele de granturi universitare sau în colegii care îndeplinesc condiţiile prevăzute de standardele stabilite de Ministerul Educaţiei şi Ştiinţei. Totodată, Actul privind Consolidarea Fiscală din 1997 a introdus scutirea de impozit pentru taxele plătite pentru formare profesională în tehnologia informaţiei şi în limbi străine;

(c) Legea finanţelor din 1999, a extins scutirea de impozit la taxele de şcolarizare plătite pentru cursuri full-time de obţinerea unei licenţe la universităţi finanţate din fonduri publice sau colegiile de învăţământ superior similare din alte state membre. Cursurile de calificare trebuie să fie de o durată de cel puţin doi ani, deşi, în conformitate cu dispoziţiile celei de-a treia scheme de sprijin pentru  studenţi, cursurile de medicină, stomatologie, medicină veterinară sau de formare a cadrelor didactice nu s-au calificat pentru această facilitate;

(d) Legea finanţelor din 2000 cuprinde scutirea de impozit pentru taxele de studii postuniversitare, plătite la colegiile finanţate din fonduri publice din Irlanda şi din alte state membre, precum şi taxele plătite pentru urmarea de cursuri postuniversitare aprobate,  în cadrul colegiilor de învăţământ superior private atestate din Irlanda. Această facilitate era posibilă pentru studenţii aflaţi la studii postuniversitare full-time și part-time şi cuprindea şi cursurile de educaţie la distanţă oferite de colegii finanţate din fonduri publice din alte state membre;

(e) Legea finanţelor din 2001 a consolidat prevederile anterioare ale legislaţiei şi a extins scutirea pentru a cuprinde şi taxele de şcolarizare pentru cursuri post-universitare în colegii din afara UE. Actul a eliminat, de asemenea, restricţiile cu privire la scutirea de impozit pentru cursurile urmate la medicină, stomatologie, medicină veterinară şi formarea cadrelor didactice în alte state membre, precum şi anumite restricţii privind cursurile universitare, inclusiv pentru studenţii care repetau un curs anterior, în cazul în care nu au trecut examenul respectiv.

Potrivit legislaţiei actuale, scutirea de impozit la cota standard de impozitare a venitului - 20% - este aplicabilă taxelor de şcolarizare plătite la instituţiile de nivel trei de finanţate din fonduri private sau publice, la instituţii din străinătate şi de către elevii şi studenţii care repetă anumite examene sau cei care urmează cursuri part-time. Există criterii de eligibilitate relative la învăţământul pre-universitar de  nivelul trei. De asemenea, în conformitate cu legislaia în vigoare, scutirea de impozit la cota standard a impozitului pe venit este disponibilă pentru următoarele taxe de şcolarizare:

(a) taxele de şcolarizare plătite pentru anumite cursuri universitare de cel puţin doi ani, full-time şi part-time, atât în Irlanda cât şi în statele membre UE. Scutirea se aplică taxelor de până la 5.000 euro;

(b) taxele de şcolarizare plătite pentru anumite cursuri de formare în tehnologia informaţiei şi limbi străine oferite de furnizorii de formare profesională autorizaţi de către FÁS, autoritatea naţională de formarea şi ocuparea forţei de muncă. Scutirea de impozit se aplică taxelor de şcolarizare care variază de la un minim de 315 de euro la un maxim de 1.270 de euro;

(c) taxele de şcolarizare plătite pentru cursuri post-universitare în Irlanda, statele membre şi statele ne-membre.

Scutirea de impozit poate fi solicitată fie prin declaraţia de impozit individuală, la sfârşitul anului fiscal sau în cursul anului fiscal, atunci când taxele au fost plătite. Scutirea este permisă pentru taxele de şcolarizare plătite de către persoane fizice pentru sine şi pentru cele plătit unui întreţinut (soţ/soţie fără venituri, un copil sau o persoană faţă de care este tutore legal). Condiţiile de  eligibilitate sunt:

(a) cursul autorizat,  într-un colegiu atestat din Irlanda, dintr-un al stat membru sau stat terţ. Lista de cursuri autorizate este deţinută de comisari de venituri şi de organizaţia responsabilă de administrarea sistemului de impozitare. Cursurile care nu apar pe listele anuale furnizate comisarilor de venituri de către Departamentul Educaţiei şi Ştiinţei ar putea beneficia de stimulente fiscale dacă îndeplinesc condiţiile de la punctul 473A din Actul privind Consolidarea Fiscală din 1997, care conţine detaliile legislative referitoare la taxele de şcolarizare pentru studii superioare, şi definirea colegiilor de învăţământ superior atestate şi a cursurilor pentru care un individ poate solicita scutirea de impozit plătit pe taxele de şcolarizare;

(b) cursurile universitare full-time şi part-time să fie de cel puţin doi ani;

(c) cursurile post-universitare trebuie să fie de cel puţin un an, dar nu mai mult de patru ani;

(d) cursuri de pregătire în limbi străine şi tehnologia informaţiei trebuie să fie de o durată mai mică de doi ani.

Cursurile autorizate care pot beneficia de scutirea de impozit pe taxele de şcolarizare sunt cele furnizate de:

(a) universităţi, colegii publice şi private şi institutele de învăţământ superior care oferă cursuri aprobate pentru învăţământ superior care beneficiază de granturi;

(b) un colegiu sau o instituţie de învăţământ superior care funcţionează în conformitate cu anumite standarde stabilite de Ministerul Educaţiei şi Ştiinţei (aceste colegii şi instituţii trebuie să fie aprobate de către Ministerul Educaţiei şi Ştiinţei pentru a beneficia de aceste facilităţi fiscale);

(c) universităţi şi instituţii de învăţământ superior publice, acreditate într-un alt stat membru;

(d) un colegiu sau o instituţie de învăţământ superior din orice alt stat membru care dispune de învăţământ la distanţă pentru Irlanda, care oferă cursuri aprobate pentru sistemul de granturi în învăţământul superior (aceasta include Open University);

(e) universităţi şi instituţii de învăţământ superior finanţate din fonduri publice sau acreditată în mod corespunzător în Statele nemembre (aceasta se aplică numai la cursuri postuniversitare);

(f) colegii sau instituţii (în Irlanda şi în orice alt stat membru) care furnizează învăţământ la distanţă în Irlanda şi care funcţionează în conformitate cu anumite standarde stabilite de Ministerul Educaţiei şi Ştiinţei: aceste colegii şi instituţii trebuie să fie aprobate de către Departamentul Educaţiei şi Ştiinţei, în sensul prezentelor stimulente fiscale.


II.2.6. OLANDA

A. Companiile care furnizează servicii educaţionale şi de formare profesională din Olanda pot, în anumite circumstanţe,  beneficiază de scutirea TVA (19%)  aferentă serviciile lor. Acest tratament fiscal special este destinat diminuării costului educaţiei şi de formare continuă a persoanelor fizice. Scutirea de TVA este reglementată de  Legea privind cifra de afaceri din 1968.  

Acest tratament special se aplică tuturor companiilor care oferă următoarele servicii de învăţământ şi formare profesională:

(a) învăţământ finanţat în totalitate şi în mod direct de către sectorul public, inclusiv învăţământul primar, secundar şi superior, precum şi învăţământul  vocaţional (de asemenea, numit şi învăţământ de carieră şi învăţământ tehnic). Acest tip de educaţie şi formare pregăteşte personal pentru o carieră specifică muncii brute sau practice, în mod tradiţional non-academică şi pe deplin legată de o vocaţie;

(b) anumite servicii educaţionale finanţate  parţial de stat, oferite de persoane juridice sau de către asociaţii. Acestea se referă la învăţământ primar, secundar şi terţiar, precum şi la cel profesional;

(c) servicii educaţionale atestate, nefinanţate de stat, dar având o atestare pentru calitatea lor şi a cadrelor didactice;

(d) educaţie prin corespondenţă; fără un loc frecventat pentru studii, prin studiu individual la domiciliu şi transmiterea lucrărilor pentru a fi corectate de furnizorul de servicii educaţionale;

(e) educaţie şi formare profesională pentru examene de stat;

(f) educaţie şi formare pentru persoanele interesat în a deschide o afacere.

Există unele tipuri de activităţi scutite de TVA, care, deşi nu au un caracter profesional, sunt menite să îmbunătăţească poziţia la locul de muncă actual sau viitor al persoanei respective. Exemplele includ cursuri în procesare de texte, de management, de automatizare, programe pentru studiul limbilor străine, cursuri pentru membrii consiliului întreprinderii sau, în cele din urmă, participări la congrese, seminarii şi simpozioane. 


Până în 2006, o asociaţie, care a oferit servicii educaţionale şi de formare putea să perceapă sau nu TVA, în comparaţie cu situaţia companiilor care ofereau în mod legal servicii educaţionale sau de formare profesională, care aveau obligaţia de a nu percepe sau solicita rambursarea de TVA (reglementare impusă de UE)


Companiile private care furnizează servicii educaţionale şi de formare profesională  sunt supuse aceloraşi impozite (PIT și CIT), ca toate celelalte companii. Scutirea de TVA este singura excepţie de la regulă. 


B. Stimulente fiscale pentru educaţie şi formare acordate companiilor prin  legislaţia privind PIT şi CIT

Cheltuielile pentru servicii educaţionale şi de formare profesională organizate pentru angajaţi pot fi deduse din veniturile luate în calculul profitului. Pentru a fi deductibile, aceste activităţi trebuie să aibă drept scop obţinerea de venituri la locul de muncă, fie la locurile de muncă actuale fie la noile locuri de muncă din companie. Cursurile plătite de firmă, dar nu pentru obţinerea de venituri la locul de muncă, nu pot fi deduse din venituri. PFA-urile, pot deduce, de asemenea, cheltuielile din venituri în calculul profitului. Scopul educaţiei şi formării profesionale trebuie să fie acela de a  obţine venituri din muncă, dar numai legate de poziţia curentă: în cazul persoanelor fizice care desfăşoară activităţi independente, fără niciun angajat şi care doresc să schimbe cariera, ei pot folosi alte stimulente fiscale, cum ar fi deducerea cheltuielilor de învăţământ.

Prin lege, companiile pot beneficia de o reducere a taxelor pentru a
sprijini financiar salariaţii să participe la activităţile de educaţie sau de formare profesională de a dobândi o poziţie mai puternică în întreprindere.

Prin acest stimulent se încearcă să se atingă obiectivul de reducere a costurilor salariale ale companiei cu angajaţii prin intermediul deducerilor din salariu şi contribuţiile la asigurările sociale plătite de firmele care efectuează cheltuielile educaţionale şi de formare profesională pentru angajaţi. Următoarele activităţi de formare/educaţie şi grupuri de angajaţi pot beneficia de aceste stimulente:

(a) un student sau un absolvent recent care beneficiază de stagiul de formare practică supravegheată în cadrul VET, în companie;

(b) angajaţii care participă la VET;

(c) salariaţii care sunt  studenţi part-time în învăţământul profesional superior şi învăţământul secundar profesional (nu şi pentru studenţii part-time din învăţământul universitar);

(d) salariaţii care urmează programe de doctorat la universitate;

(e) salariaţii care urmează programe de doctorat de la anumite instituţii de învăţământ;

(f) salariaţii care au urmat programe de doctorat la companii, pentru care au primit salarii similare cu cele de studenţi doctoranzi la universităţi (în cazul în care aceşti angajaţi primesc salarii mai mari, întreprinderile nu pot utiliza această iniţiativă);

(g) angajaţi (și cei care au fost recent şomeri), care urmează studii pentru a dobândi calificări de nivel; acestea sunt persoane care nu au terminat învăţământul secundar;

(h) salariaţii care au urmat programe de evaluare pentru a stabili competenţele actuale şi nevoile lor educaţionale suplimentare.

Deducerea plăţilor pentru educaţie funcţionează ca un credit fiscal potrivit terminologiei OCDE; o anumită sumă din impozitul plătit pe salarii se deduce din impozitul datorat ca o deducere forfetară. Aceste deduceri pot fi diferite în funcţie de tipul de educaţie/formare şi de angajat. Prin urmare, reducerea generală de la plată pentru un angajat a fost de cel mult 2.566 euro pe an în 2008, în timp ce reducerea de la  plată pentru un fost angajat, devenit şomer, care vrea să dobândească o nouă calificare este de maximum 3.079 de euro pe an. Reducerea pentru un student sau un absolvent  recent, în curs de pregătire practică supravegheată (similar cu stagiatura) este de maxim 1.232 euro pe an şi, în cele din urmă, companiile pot deduce până la 308 euro pe an pentru un angajat care urmează programe de evaluare pentru a determina nevoile de educaţie şi de competenţe actuale şi viitoare. 

Stimulentele pentru educaţie se adresează şi programelor pentru studenţii angajaţi în muncă, cu scopul de a încuraja persoanele angajate în anumite poziţii pentru a lua parte la procesele educaţionale şi de formare profesională pentru o creştere în ierarhia companiei. Nu există tipuri specifice de educaţie şi formare, activităţi, cursuri sau costuri specifice de instruire legate strict de această iniţiativă; singura condiţie este ca angajatul să fie înscris în programul pentru studenţii - angajaţi.

Iniţial, această iniţiativă s-a adresat angajatorilor care angajau elevi/studenţi aflaţi încă în învăţământul profesional şi persoanele implicate în programele de doctorat. Cu toate acestea, în ultimii ani iniţiativa a fost extinsă la alte tipuri de învăţământ, cum ar fi cel profesional superior şi în învăţământul profesional secundar, având ca scop stimularea numărul de participări la aceste niveluri de învăţământ

C. Stimulente fiscale pentru educaţie şi formare acordate persoanelor 

     fizice prin legislaţia privind PIT
Stimulentele fiscale aferente cheltuielilor de învăţământ se realizează în conformitate cu Legea impozitului pe salariu din 1964. Scopul principal al acestor măsuri este de a creşte participarea adulţilor la activităţi educaţionale, pe tot parcursul vieţii, prin reducerea costurilor de educaţie şi formare profesională pentru persoanele fizice. Iniţiativa presupune, de asemenea, că întreprinderile pot beneficia, în acelaşi timp, de abilităţile şi cunoştinţele suplimentare dobândite de angajaţi.

Toate persoanele care realizează un venit şi care investesc în educaţie sau formare pentru a-şi spori veniturile din munca în poziţia lor profesională actuală sau în viitor, pot beneficia de această iniţiativă. Cheltuielile educaţionale sunt una dintre cele câteva categorii de stimulente fiscale din cadrul sistemului de impozitare olandez. Aceste cheltuieli sunt limitate la o sumă începând cu 500 de până la un maxim de 15.000 de euro pe an şi sunt scăzute din venitul brut anual pentru determinarea venitului impozabil. Iniţiativa poate fi clasificată ca o reducere de impozit, potrivit nomenclatorului OCDE. 

Deducerea cheltuielilor educaţionale este calculată folosind cele trei categorii de PIT. Există o ordine fixă de deducere:

(a) deducerea alocaţiei personale din veniturile din muncă şi din proprietatea imobiliară (categoria 1 de venituri). 

(b) în cazul în care alocaţia depăşeşte plafonul categoriei 1 de venituri, diferenţa se compensează din veniturile din categoria 3 (inclusiv veniturile din economii şi investiţii);

(c) după folosirea celor două etape se deduc sumele rămase din veniturile din categoria 2.

Persoanele care primesc de la guvern un grant de elev/student nu pot solicita aplicarea plafonului maxim de 15.000 de euro pe an. Această reducere se face cu o sumă standard (între 92 de euro şi 183 de euro o lună), la care se adaugă o sumă suplimentară de 500 de euro. Deducerea cheltuielilor de învăţământ se aplică mai multor tipuri de învăţământ: educaţie sponsorizată; educaţie dedicată; educaţie atestată; educaţie şi formare profesională finalizată prin  examene de stat. 
Costurile suportate de persoanele care participă în programe educaţionale şi de formare profesională, care pot beneficia de stimulente fiscale sunt:

(a) taxele de studii, cărţi şi literatură de specialitate;

(b) călătorii de studii, incluzând  cheltuielile de călătorie şi cazare;

(c) participări la congrese, seminarii şi simpozioane;

(d) amortizarea bunurilor de folosinţă îndelungată, cum ar fi calculatoarele;

(e) acreditarea studiilor anterioare. 

III. ANALIZA COMPARATIVĂ A STIMULENTELOR FISCALE 

În capitolul anterior s-a făcut o  prezentare a regimurilor fiscale aplicate activităţilor educaţionale şi de formare profesională cu accente aparte pe stimulentele fiscale în vigoare în Germania, Irlanda, Franţa, Olanda, Austria şi Finlanda.

În prezentul capitol se prezintă o analiză comparativă a celor şase sisteme naţionale, stimulentele fiscale analizate fiind grupate în trei secţiuni principale. Prima (III.1.), se ocupă de tratamentul fiscal pentru furnizorii de servicii educaţionale şi de formare relativ la TVA, precum şi dispoziţiile speciale aplicabile acestor furnizori relativ la CIT. A doua secţiune (III.2.) analizează stimulentele fiscale aferente cheltuielilor educaţionale şi  de formare profesională realizate de către companii, iar a treia (III.3.) analizează cele efectuate de către persoane fizice. 

Caracterizarea stimulentelor fiscale analizate
III.1.
Regimul fiscal special pentru furnizorii de servicii educaţionale şi de formare profesională
Intrarea în vigoare a celei de-a şasea Directivă privind TVA, în 1977, modificată ulterior, cu aplicabilitate de la 1 ianuarie 2007 a condus la codificarea diferitelor dispoziţii care reglementează introducerea sistemului comun de TVA în UE, aplicabilă tuturor bunurilor şi serviciilor cumpărate şi vândute pentru consum în spaţiul UE.

Directiva TVA prevede că anumite activităţi de interes general legate de educaţie şi de formare profesională sunt scutite de TVA, precum "educaţia copiilor şi a tinerilor, în şcoli sau universităţi, formarea şi reconversia profesională, inclusiv furnizarea de servicii şi de bunuri strâns legate de acestea, de către organisme de drept public care au acest scop sau de alte organizaţii recunoscute de statul membru în cauză ca având scopuri similare". Aceasta implică faptul că entităţile care beneficiază de scutire pot fi diferite între statele membre, astfel că este competenţa fiecărui stat membru să stabilească normele privind modul de a "recunoaşte" aplicabilitatea acestor stimulente diferitelor organizaţii.

Tabelul de mai jos oferă o imagine succintă, de ansamblu, asupra regimului fiscal aplicabil furnizorilor de servicii educaţionale şi de formare profesională în cele şase state luate în analiză. Din acest tabel, se poate constata că educaţia şi formarea sunt, de regulă, scutite de TVA, ceea ce înseamnă că organizaţiile care oferă servicii educaţionale şi de formare profesională sunt scutite de TVA şi, astfel, nu pot recupera imputul de TVA la achiziţionarea de bunuri şi servicii şi la outputul de TVA – ieşiri – în cadrul  cifrei de afaceri (în cazul în care au ieşiri de TVA). Această situaţie nu se aplică altor  companii din sectoare neexceptate de la plata TVA, ceea ce presupune că „VAT-ul ascuns” poate să fie inclus în preţul plătit de consumator.

	(
	Descriere

	AT
	Furnizorii din sectorul public de servicii de educaţie şi de formare profesională sunt scutiţi de TVA. Şcolile private şi alţi furnizori de educaţie generală sau de formare profesională sunt scutite de TVA, cu condiţia ca programele lor să fie comparabile cu cele din şcolile publice.

	FI
	Şcolile publice, instituţiile de învăţământ superior şi organizaţiile private acreditate 
sunt scutite de TVA. Furnizorii de servicii educaţionale sau de formare profesională neacreditate  nu beneficiară de scutiri şi, prin urmare, percep TVA-ul standard de 22% pentru serviciile oferite.

	FR
	Activităţile de educaţie generală sunt scutite de TVA, indiferent de gradul de acreditare al furnizorilor. Serviciile de formare profesională continuă furnizate de entităţi publice sunt scutite de TVA, iar furnizorii privaţi de servicii de formare profesională continuă sunt scutiţi de TVA, în cazul în care sunt atestaţi de către o autoritatea publică.

	DE
	Furnizorii publici de servicii educaţionale şi de formare profesională sunt scutiţi de TVA, precum şi instituţiile de învăţământ private dacă sunt atestate oficial; veniturile sunt folosite pentru a acoperi costurile iar programa de învăţământ este în conformitate cu cerinţele publice.

	IE
	Furnizarea de servicii educaţionale şi de formare profesională este scutită de TVA, indiferent de natura publică sau privată a furnizorului.

	NL
	Furnizorii de servicii educaţionale şi de formare sunt scutiţi de TVA, indiferent de statutul lor juridic.


Faptul că furnizorii de servicii educaţionale nu pot recupera TVA-ul plătit la intrările lor poate crea dificultăţi. Instituţiile de învăţământ superior, de multe ori, trebuie să achiziţioneze echipamente scumpe pentru cercetare şi predare, care, din păcate, nu pot fi deduse de la plata TVA. Acest lucru poate împiedica capacitatea instituţiilor de învăţământ de a achiziţioneze echipamente cu un înalt grad tehnologic. Ca răspuns la această situaţie, guvernul irlandez a făcut unele concesii în cadrul sistemului de TVA, pentru a permite acestor instituţii să solicite rambursarea TVA-ului de intrare la achiziţiile de echipamente medicale pentru cercetare şi predare folosind donaţiile voluntare ale companiilor şi/sau ale persoanelor fizice. Hotărârea cu privire la rambursarea TVA-ului aferent utilajelor donate pentru cercetarea (nr. 38/1995) prevede că rambursarea TVA-ului plătit la achiziţionarea sau importul de orice instrument sau aparat nou, achiziţionat prin donaţii voluntare poate fi solicitată de către o instituţie de cercetare, o universitate, o şcoală sau un organism de învăţământ similară, implicată în cercetarea medicală.

De asemenea, analiza comparativă arată că nu toţi furnizorii de servicii educaţionale şi de formare sunt trataţi în mod egal, în ţările analizate, că fiecare stat membru este responsabil de elaborarea de norme cu privire la modul de a "recunoaşte" organizaţiile care pot fi scutite de TVA. În Germania, Franţa, Austria şi Finlanda organizaţiile private sau non-profit care oferă servicii educaţionale sau servicii de formare profesională nu beneficiază automat de scutiri de TVA, regulă aplicabilă întotdeauna pentru furnizorii publici; în aceste patru cazuri, furnizorii privaţi de activităţi de formare profesională continuă pot fi scutiţi de la plata TVA în cazul în care îndeplinesc anumite criterii specificate în mod oficial sau dacă au un certificat eliberat de către administraţia publică competentă. Furnizorii privaţi nefiind scutiţi de TVA nu se bucură de acelaşi tratament fiscal ca cei publici, ceea ce presupune o atingere adusă spiritului concurenţial. 

Acest tratament diferenţiat  între şi în interiorul statelor analizate poate fi, de asemenea, observat relativ la regimul fiscal al furnizorilor de educaţie şi de formare profesională în legislaţia CIT. Furnizorii privaţi de educaţie şi formare profesională nu sunt exceptaţi de la obligaţia de a plăti CIT la acelaşi procent de impozitare ca pentru alţi furnizori privaţi de servicii, situaţia fiind diferită pentru furnizorii-instituţii publice. Această situaţie se întâlneşte în Germania, Irlanda, Olanda, Austria şi Finlanda, în timp ce în Franţa se aplică numai la furnizori privaţi pentru activităţile de formare profesională continuă. În Franţa, organizaţiile non-profit care oferă servicii de educaţie sunt exceptate de la plata CIT, dacă acestea îndeplinesc anumite criterii specifice.

Această practică de a impozita veniturile furnizorilor-companii care realizează profit, dar nu şi pe cele obţinute, în unele ţări, de furnizori publici şi asociaţii non-profit încalcă, în mod clar, principiul echităţii pe orizontală, în sensul că nu toţi furnizorii de educaţie şi formare, în condiţii economice comparabile sunt trataţi în mod egal. Acest lucru dezavantajează furnizorii privaţi: veniturile lor nete sunt mai mici în cazul în care sunt impozitaţi la fel ca şi instituţiile publice pentru servicii comparabile sau aceştia trebuie să perceapă un preţ mai mare decât furnizorii publici pentru acelaşi serviciu, în cazul în care doresc să acopere toate costurile.
Regimul fiscal aplicabil furnizorilor de educaţie şi formare profesională în legislaţia naţională CIT

	(
	Descriere

	AT
	Furnizorii privaţi de educaţie şi formare trebuie să îndeplinească obligaţiile prevăzute în legislaţia CIT, în timp ce aceasta nu se aplică furnizorilor publici.

	FI
	Organizaţiile publice finanţate de la bugetul de stat, cum ar fi centrele educaţionale pentru adulţi, institutele politehnice şi universităţile sunt scutite de impozitul pe venit. Nu există niciun regim fiscal special pentru învăţământul privat sau al asociaţiilor nonprofit şi nici pentru furnizorii privaţi de servicii de formare profesională în legislaţia PIT sau CIT.

	FR
	Furnizorii de servicii educaţionale, publici sau asociaţii nonprofit, care îndeplinesc criteriile oficiale de atestare sunt exceptaţi de CIT. Entităţile publice şi asociaţiile nonprofit care oferă servicii pentru formarea profesională continuă sunt, de asemenea, scutite de CIT, în timp ce entităţile private sunt supuse CIT.

	DE
	Furnizorii privaţi de educaţie şi formare trebuie să îndeplinească obligaţiile care le revin cu privire CIT; această condiţie nu se aplică furnizorilor publici.

	IE
	Companiile private care furnizează educaţie şi formare plătesc impozitul standard pe profit în timp ce furnizorii publici sunt exceptaţi.

	NL
	Companiile private, fundaţiile şi asociaţiile care oferă servicii educaţionale şi de formare profesională sunt supuse CIT, în timp ce furnizorii publici sunt scutiţi de plata CIT.


Este demn de subliniat diferenţele importante între ţări în ceea ce priveşte impozitul pe veniturile generate de vânzările de servicii educaţionale şi de formare profesională. În ţările cu cele mai mari cote de impozitare, firmele sunt, de asemenea, dezavantajate din punctul de vedere al competitivităţii  faţă de furnizorii din ţările cu cote mai mici. De exemplu, un furnizor irlandez va trebui să să plătească 12,5% din profituri, în timp ce unul francez suportă 34,43%.

Regimul TVA aplicabil educaţiei şi culturii (achiziţia de cărţi şi ziare) prezintă, de asemenea, diferenţe importante între ţări. În timp ce în Irlanda cota TVA pentru cărţi este de 0%, în Austria este de 10%, iar în celelalte ţări analizate cotele sunt 5,5% în Franţa, 6% în Olanda, 7% în Germania, şi 8% în Finlanda.
III.2. Stimulente fiscale acordate companiilor pentru serviciile educaţionale  şi de formare profesională

Cotele de impozitare în cazul CIT sunt calculate pe profit. În cele şase state membre analizate, cheltuielile educaţionale şi de formare profesională a angajaţilor, efectuate de companii în scopuri comerciale sunt unitar considerate cheltuieli generatoare de venituri şi pot fi deduse 100% din profiturile impozabile. Astfel, costurile pentru educaţie/instruire profesională sunt unele dintre multele categorii de cheltuieli (salarii/cheltuieli şi diurne de deplasare, etc.), pe care un angajator poate să le considere drept cheltuială deductibilă din calculul profitului, astfel încât acestea nu sunt calificate drept stimulent fiscal.
Regimul general CIT al cheltuielilor de pregătire profesională efectuate de companii

	(
	Descriere

	AT
	Cheltuielile privind pregătirea profesională efectuate de companii pentru angajaţi,  în interesul afacerii sunt tratate ca orice alte cheltuieli profesionale/ operaţionale/de afaceri şi se deduc din volumul profiturilor la fiscalizare.

	FI
	Angajatorul care finanţează activităţi de formare pentru păstrarea/dezvoltarea abilităţilor angajaţilor din schema curentă de personal (cheltuieli suplimentare sau de formare continuă) este îndreptăţit să deducă integral aceste cheltuieli din profit. În schimb, cheltuielile companiilor în materie de educaţie de bază sau de formare profesională a angajaţilor finalizate cu obţinerea unui grad profesional superior sau a unor certificate de studii nu sunt automat deductibile din profitul întreprinderii, chiar dacă acestea se realizează în interesul angajatorului.

	FR
	Companiile pot deduce cheltuielile de educaţie şi formare profesională din profiturile lor atunci când aceste cheltuieli sunt efectuate în scopuri comerciale şi depăşesc plafonul obligatoriu impus de lege. 

	DE
	Cheltuielile de formare suportate de angajator pentru angajaţii săi, în interesul angajatorului sunt considerate drept cheltuieli de operare, astfel încât acestea se scad din venitul impozabil al companiei. În caz contrar, cheltuielile de pregătire profesională sunt considerate ca fiind o plată în natură pentru angajat şi nu pot fi deduse de către companie..

	IE
	Cheltuieli de formare profesională a angajaţilor pot fi considerate ca o cheltuială deductibilă din profitul companiei cu condiţia ca formarea să fie exclusiv în scopuri comerciale. În cazul în care formarea este destinată pentru propria dezvoltare personală a angajatului, atunci angajatorul nu este în măsură să invoce costurile de formare în scopuri fiscale..

	NL
	Cheltuielile de educaţie/formare efectuate de companii pentru angajaţii lor pot fi deduse din venituri în calcului profitului impozabil în cazul în care scopul acestor activităţi educaţionale şi de formare profesională este obţinerea de venituri suplimentare la locul de muncă, fie în schema actuală fie prin crearea de noi locuri de muncă în cadrul companiei.


Imaginea generală depinde de diferitele interpretări naţionale. În Finlanda, reglementările fiscale  fac o distincţie între cheltuielile suplimentare sau curente, de formare continuă (activităţi de formare destinate să păstreze sau să dezvolte abilităţile necesare în cadrul schemei curente de personal) şi educaţia de bază sau de formare profesională pentru angajaţii care dobândesc un grad profesional superior sau certificate profesionale în scopul ocupării de poziţii ierarhice superioare.  Cheltuielile de formare suplimentare pot fi deduse din profituri, în timp ce studiile universitare/de obţinere a unor certificate profesionale nu pot fi deduse, chiar dacă acestea răspund într-un fel interesului companiei. Această diferenţiere nu apare în alte ţări studiate. 

Activităţile de formare finanţate de angajatori pot avea un impact asupra PIT-ului final al angajaţilor. În Irlanda, cheltuielile de formare pot fi considerate de către autoritatea fiscală, în anumite circumstanţe, ca un fel de beneficiu în natură acordat de către angajator, care afectează PIT angajatului. În Finlanda, formarea oferită de angajator este considerată ca o cheltuială nepurtătoare de obligaţii fiscale pentru angajaţi, cu condiţia ca aceştia să dispună de un grad de educaţie/formare de bază pentru munca pe care o desfăşoară în mod curent, iar activităţile de  formare sunt necesare numai pentru păstrarea sau dezvoltarea abilităţilor lor în vederea îndeplinirii sarcinilor curente iar iniţiativa de formare vine de la angajator (fiind considerată necesară din punctul de vedere al firmei). În schimb, studiile pentru creşterea gradului profesional/studiile pentru obţinerea de certificate profesionale plătite de angajator sunt,  de obicei, încadrate în categoria salariilor şi, prin urmare, impozitate ca venituri câştigate, chiar dacă iniţiativa pentru formare vine de la angajator. Acest lucru afectează disponibilitatea angajaţilor de a participa la astfel de activităţi de formare, în special pentru anumite studii (cum ar fi diplomele de Executive MBA) pentru care autorităţile fiscale au o evaluare complexă în aprecierea dacă acest tip de învăţământ plătit de către companie este impozabil sau nu pentru persoana fizică.

În capitolul anterior s-a arătat că angajatorii deduc în mod uniform cheltuielile de educaţie şi de formare din profiturile impozabile, ca parte a costurilor de operare. În unele ţări, stimulentele fiscale permit angajatorilor să deducă mai mult de 100% din aceste costuri, fiind un stimulent în plus pentru a investi în activităţi de formare.

Analiza celor şase state membre a pus în evidenţă opt stimulente fiscale vizând promovarea educaţiei şi formării profesionale de către întreprinderi: ele se regăsesc în Austria (patru exemple), Franţa (trei exemple) şi Olanda (un exemplu).

Patru din cele opt sunt destinate să încurajeze activităţile de formare generală pentru angajaţi, adică deducerea şi creditul fiscal austriac, creditul fiscal francez pentru cheltuieli de formare a salariaţilor din companiile economice şi cu participare financiară, precum și reducerile de plăţi pentru educaţie din Olanda. Trei măsuri sunt în mod special destinate încurajării prezenţei ucenicilor în companii, adică indemnizaţia  şi creditul fiscal pentru ucenicie din Austria. O altă măsură stimulatorie se referă la încurajarea activităţilor de formare în rândul antreprenorilor care nu sunt salariaţi (şi, prin urmare, nu sunt incluşi în sistemul francez de finanţare obligatorie a activităţilor de formare profesională) - creditului fiscal francez pentru instruirea antreprenorilor.

III.3. Stimulente fiscale pentru activităţile educaţionale şi de formare acordate  persoanelor  fizice

Toate statele studiate acordă astfel de stimulente. Există însă diferenţe între tipurile de activităţi educaţionale/de formare profesională care beneficiază de aceste stimulente fiscale. Unele stimulente (cele austriece şi olandeze, împreună cu două dintre deductibilităţile germane aplicabile costurilor de educaţie/instruire), sunt menite să sprijine activităţile de educaţia şi formarea pe care aceste persoane cu venituri impozabile le desfăşoară în folosul propriu, fie legat de ocupaţia lor actuală fie de  intenţia de a iniţia o nouă activitate. Stimulentele finlandeze vizează menţinerea competenţelor profesionale/vocaţionale de care dispune individul în ocupaţia actuală. Cheltuielile de învăţământ pentru educaţia de bază sau pentru dobândirea unui grad profesional superior într-un nou domeniu nu sunt, în general, deduse fiscal. Scutirea franceză de impozit pe salariile câştigate de ucenici se axează exclusiv pe promovarea uceniciei.

În celelalte cazuri beneficiarii sunt cei care urmează o formă de învăţământ general, de regulă terţiar (impozitul irlandez stimulativ), cu toate că două dintre stimulentele franceze acoperă, de asemenea, şi studiile medii. În acelaşi context se înscrie şi deducerea germană a taxelor de şcolarizare pentru copiii din şcolile private, care se adresează elevilor din învăţământul primar şi secundar. Stimulentul irlandez se aplică cursurilor de formare în domeniul limbilor străine şi tehnologia informaţiei, ţinute de formatori atestaţi. Mai multe instrumente (creditul fiscal francez pentru dobânzile la împrumuturi, deducerea germană de taxe de şcolarizare pentru copiii din şcolile private şi scutirea irlandeză de impozit pentru taxele de şcolarizare) se referă la activităţi educaţionale/de formare profesională, atât în instituţiile naţionale cât şi peste hotare.

Persoanele fizice care beneficiază de aceste stimulente variază în funcţie de tipul de educaţie urmat. Unele stimulente se adresează, în mod special, părinţilor, plătitori de taxe, care au copii în întreţinere şi care urmează învăţământul secundar şi terţiar. Părinţii pot beneficia, de asemenea, de anumite stimulente cu condiţia ca aceştia să suporte taxele de educaţie pentru copiii aflaţi în întreţinere (scutirea de impozit irlandeză pentru taxele de şcolarizare) sau care au copii în supraveghere (scutirile fiscale franceze din venitul provenit din salariile câştigate de ucenici şi cele câştigate de elevi şi studenţi). Cu alte cuvinte, beneficiarii sunt acei contribuabili, aflaţi în activitate, care urmează, în organizare proprie, cursuri educaţionale sau de formare.

Trei stimulente specifice (alocaţia finlandeză de împrumut pentru studii, creditul fiscal francez pentru dobânzile la creditele contractate de studenţii din învăţământul superior şi deducerile din Germania a cheltuielilor de educaţie/instruire drept cheltuieli speciale) sunt menite să sprijine contractarea de împrumuturi pentru studii  de către studenţii din învăţământul superior; stimulentul finlandez include atât suma propriu-zisă cât şi dobânda plătită în timp ce stimulentele franceze şi germane iau în considerare numai dobânda. De asemenea, scutirile fiscale franceze de impozite asupra salariilor câştigate de ucenici şi a celor câştigate de elevi şi studenţi vin în sprijinul încheierii de  contracte de ucenicie şi a înscrierii la studii (deşi, cu anumite limite). Celelalte stimulente sunt menite să faciliteze plata cheltuielilor implicate de activităţile de educaţie/formare, dar există diferenţe importante aplicarea lor. În unele cazuri sunt luate în considerare numai costurile cursurilor/activităţilor de formare (cursuri/taxe de şcolarizare), în timp ce în altele se acoperă şi materialele de curs, cheltuielile de deplasare, diurna etc. 
.

IV.  EVALUAREA STIMULENTELOR FISCALE ANALIZATE

- Concluzii -

Prezentul capitol îşi propune să realizeze o evaluare calitativă a stimulentelor fiscale analizate pe baza informaţiilor cuprinse în diferitele descrieri naţionale, în materialele şi  analizele disponibile pe această temă
.

Principala concluzie a analizelor prezentate în capitolele anterioare se referă la diferenţele substanţiale între ţările membre UE în ceea ce priveşte regimul fiscal aplicabil activităţilor educaţionale şi de formare profesională, atât companiilor cât şi persoanelor fizice. Aceste diferenţe vizează nu numai tipul de cheltuieli eligibile pentru deduceri, dar, totodată, şi aspectele operaţionale. În cadrul lucrării s-au evidenţiat disparităţi importante între ţările studiate în ceea ce priveşte modul în care sunt impozitate veniturile şi profiturile companiilor şi cele ale asociaţiilor sau ale persoanelor fizice. S-au relevat, de asemenea, diferenţele importante între cuantumurile cotelor  de impozitare aplicate în fiecare caz; s-a remarcat că, de obicei, acestea reprezintă o sumă forfetară pentru companii şi cote progresive pentru persoanele fizice.

Se poate aprecia că politicile fiscale existente favorizează angajatorul, care poate, în general, se deducă din venituri cheltuielile educaţionale şi de formare profesională ca un cost operaţional. În Franţa, Olanda şi Austria companiile dispun de prime fiscale suplimentare pentru investiţii în capitalul lor uman (stimulente fiscale).

În ciuda existenţei unor stimulente fiscale pentru persoanele fizice, în toate ţările analizate situaţia reală indică faptul că acestea sunt mai restrictive decât cele pentru companii: majoritatea stimulentelor vizează, în primul rând, persoanele angajate în forme concrete de activităţi educaţionale, de obicei, de nivel secundar sau terţiar. Nu toate persoanele fizice care urmează forme de învăţământ şi de formare profesională în interes propriu pot deduce aceste cheltuieli din venitul impozabil; această oportunitate este disponibilă în Germania, Olanda şi în Austria şi, într-o anumită măsură, în Irlanda şi în Finlanda.


De asemenea, lucrarea scoate în lumină faptul că furnizorii de servicii educaţionale şi de formare profesională publică şi privaţi sunt trataţi în mod diferit, ceea ce, în mod evident, afectează tratamentul egal şi echitatea pe orizontală precum şi structura costurilor diferiţilor furnizori.

Datele cuprinse în materialele consultate, îndeosebi în rapoartele OECD indică faptul că stimulentele fiscale, sunt considerate, în anumite cercuri de specialişti, drept  pierderi din veniturile publice, dar se recunoaşte că acestea  au reprezentat un procent foarte mic din totalul cheltuielilor publice pentru activităţile educaţionale şi de formare; cifrele pentru anul 2003 variază între mai puţin mult de 0,5% în Austria şi 2% în Finlanda, 3% în Olanda. Cifrele pentru Irlanda arată că numărul de contribuabili care beneficiază de scutirea de impozit pentru şcolarizarea la nivel terţiar, în 2005, a fost de 29.900, cu un cost estimat la nivelul trezoreriei de 14 milioane de euro. Prin prisma măsurilor luate în anul 2007 de guvernul irlandez, 108.228 de studenţi înscrişi în cel de-al treilea nivel educaţional au beneficiat de stimulentele fiscale, costurile însumând 346 milioane de euro. Este evident că stimulentele fiscale pentru promovarea activităţilor educaţionale şi de formare profesională nu sunt elementul principal al politicilor publice în domeniul educaţiei şi formării profesionale.

Majoritatea Statelor Membre UE au optat pentru sectorul public ca fiind, atât cea mai importantă sursă directă de finanţare, cât şi cel mai important furnizor, în ceea ce priveşte serviciile educaţionale şi de formare profesională, bucurându-se, de regulă, de exceptări de taxe şi impozite fiscale, şi de costuri nominale reduse. De aceea, cei mai mulţi specialişti apreciază că politica fiscală ar trebui să fie privită ca un element suplimentar şi nu un pilon principal al politicilor naţionale în domeniul educaţiei şi formării profesionale.

În mod tradiţional, politicile fiscale nu au fost conectare cu politicile publice în domeniul educaţiei şi formării profesionale, fiind axate, în primul rând, pe creşterea veniturilor pentru sectorul public. Cu toate acestea, creşterea importanţei problematicii  educaţiei, pe tot parcursul vieţii, în societăţile bazate pe cunoaştere a sporit atenţia publică cu privire la rolul jucat de politicile fiscale în influenţarea şi sprijinirea investiţiilor companiilor şi ale persoanelor fizice în educaţie și formare profesională. Cu toate că numărul stimulentelor fiscale la dispoziţia companiilor şi persoanelor fizice este relativ mare, situaţiile prezentate arată că, în cele mai multe ţări, politicile fiscale sunt încă deconectate de politicile educaţionale/de formare; în unele ţări, de exemplu, Franţa, unele dintre stimulentele prezentate sunt încadrate, în primul rând, în alte domenii de politică internă, cum ar fi politica privind familia sau politica socială.

Situaţia prezentată conduce la ideea că stimulentele fiscale sunt mai eficiente în cazul în care sunt utilizate în mod concertat cu alte măsuri de politică, mai degrabă decât concentrarea întregii atenţii asupra acestora. Un bun exemplu este Irlanda unde taxele de şcolarizare sunt scutite de impozit. Această iniţiativă trebuie privită ca un mijloc complementar de sprijin, alături de o măsură mult mai eficientă şi mai binecunoscută, „iniţiativa liber de taxe”, în care guvernul plăteşte costul taxelor de şcolarizare direct la furnizorul de cursuri atestate.

Alte stimulente fiscale nu şi-au atins scopul scontat atunci când au fost introduse neţinându-se cont de cadrul general. Creditul fiscal francez pentru acoperirea dobânzilor la împrumuturile contractate de studenţii din învăţământul superior pentru finanţarea studiilor, a fost puţin utilizat de către studenţi întrucât instituţiile financiare nu au fost dispuse să le împrumute bani în absenţa unor  garanţii îndestulătoare. 

(
Cu toate diferenţele dintre ţările analizate, stimulentele fiscale pentru educaţie şi formare sunt o opţiune interesantă şi atractivă pentru politica de formare profesională continuă. Faptul că, în multe ţări, majoritatea furnizorilor de servicii educaţionale/de formare sunt exceptate de la plata TVA-ul presupune că beneficiarii suportă costuri mai mici. Acelaşi lucru este valabil şi pentru anumite produse din domeniul culturii, cum ar fi cărţile, ziarele şi revistele.

Stimulentele fiscale pot fi considerate ca un stimulent pentru a ridica nivelul general de implicare (şi, prin urmare, de majorarea a volumului cheltuielilor) a întreprinderilor şi persoanelor fizice în programe educaţionale şi de formare profesională, ceea ce atenuează, în parte, factorul de descurajare indus de fiscalitate. Stimulentele fiscale sunt considerate ca fiind instrumente relevante şi eficiente pentru reducere stării de insuficienţă investiţională în educaţie şi formare profesională, atât din companii cât şi în ceea ce priveşte  persoanele fizice.
Unii specialişti apreciază că stimulentele fiscale pot juca un rol pozitiv în creşterea gradului de implicare a întreprinderilor mici şi al persoanelor fizice (ucenici). Un exemplu edificator este cazul Franţei care arată că stimulentele fiscale care susţin ucenicia au contribuit la dezvoltarea rapidă a acesteia în ultimii ani.

Stimulentele fiscale s-au dovedit a fi deosebit de apreciate de către angajatori şi companii. Patronatele din Austria apreciază mult actualele reduceri suplimentare de impozite şi creditul fiscal, după ce ani de zile au insistat pentru, creşterea indemnizaţilor pentru companiile mici şi anumite categorii de angajaţi, cum ar fi lucrătorii cu nivel scăzut de calificare, oamenii care se întorc la locul de muncă după concediul pentru creşterea copilului, etc. Experienţa Olandei probează faptul că reducerea costurilor pentru educaţia este foarte apreciată de către companii, aproximativ  80% dintre cele eligibile făcând apel la aceste stimulente.
(
Stimulentele fiscale pentru educaţie şi formare prezintă, de asemenea, şi unele puncte slabe, mai ales referitoare la modul în care sunt puse în aplicare. Furnizori de servicii educaţionale/de formare profesională scutiţi de TVA nu pot deduce TVA-ul plătit la bunurile şi serviciile pe care le achiziţionează; acest lucru creează dificultăţi pentru instituţii, cum ar fi universităţile în achiziţionarea de echipamente pentru cercetare şi predare. Acest lucru poate duce la apariţia unui „TVA mascat" remanent în preţul plătit de consumator, ceea ce înseamnă că consumatorii trebuie să plătească mai mult pentru aceste servicii decât în cazul în care furnizorilor li s-ar permite să solicite rambursarea TVA-ului.

Nu toţi furnizorii de servicii educaţionale şi de formare se bucură de un tratament egal. Învăţământului privat şi furnizorilor privaţi de activităţi de formare profesională li se aplică aceleaşi norme privind CIT-ul ca şi altor furnizori privaţi de servicii, ceea ce nu este cazul pentru furnizorii publici. Acest tratament diferenţiat acţionează în mod clar împotriva principiului echităţii pe orizontală, potrivit căruia toţi actorii aflaţi în circumstanţe economice comparabile ar trebui să fie trataţi în mod egal. Această situaţie se poate constitui drept barieră la intrarea pe piaţa acestui sector a unor noi furnizori sau pot direcţiona astfel de furnizori spre activităţi de formare profesională cu valoare adăugată mai mare (de care beneficiază mai mult lucrătorii cu salarii mai mari). De asemenea, comparând cotele de impozitare a profitului în cadrul ţărilor studiate se constată disparităţi importante, creându-se decalaje competitive între companiile din ţările cu cote de impozitare ridicate, comparativ cu furnizorii din ţări cu cote mai mici.

Una dintre principalele lacune este importanţa acordată stimulentelor fiscale  în condiţiile în care unele companii şi persoane fizice sunt implicate în aceste activităţi în funcţie de disponibilitatea stimulentelor. Prin urmare, stimulentele joacă rol mic în deciziile privind educaţia/formarea profesională, atunci când, pur şi simplu, activităţile subvenţionate se vor derula în orice condiţii. Potrivit mai multor experţi austrieci şi olandezi, această importanţă este deosebit de evidentă în rândul întreprinderilor mari şi al persoanelor fizice cu înaltă calificare, şi, adesea, devine un fel "excepţional" pentru întreprinderile sau persoanele cu programe de formare bine stabilite. Cu toate acestea, experţii consideră că stimulentele joace un rol pozitiv şi de promovare a cererii de servicii educaţionale/de formare pentru grupurile defavorizate (întreprinderi foarte mici).

O altă critică care se poate aduce sistemelor de stimulente fiscale este că nu reuşesc, de regulă, să ofere şanse egale pentru toţi la accesul la educaţie şi formare profesională. Acestea favorizează, de obicei, grupurile aflate deja pe poziţii avantajate, de exemplu persoane cu studii superioare, angajaţii din companiile mari, etc. Experţii austrieci sugerează că, atunci când sistemele de impozitare acordă angajatorilor libertate totală de a alege conţinutul activităţilor de formare şi nominalizare a participanţilor (aşa cum se întâmplă în Austria în legătură cu reducerea de impozit şi creditul fiscal), stimulentele sunt utilizate pentru a instrui angajaţii cu înaltă calificare, cu un randament economic, prognozat pentru angajatori, ca fiind mai mare. Cu toate acestea, experţii apreciază, de asemenea, că sistemele cu bază de impozitare au dezavantajul dificultăţii de a stabili cu precizie obiectivele de urmat. În consecinţă, introducerea de stimulente fiscale specifice s-ar putea să nu fie o soluţie (cel puţin pentru persoanele fizice), întrucât, uneori, induc efecte nescontate de ineficienţă pentru toate sectoarele şi implică proceduri birocratice suplimentare.

Experţii din Irlanda şi Austria care apreciază că stimulentele din educaţie şi formare profesională nu sunt bine cunoscute de toata lumea, astfel că numai un procent relativ mic din persoanele care investesc în astfel de activităţi solicită aplicarea acestora. În Irlanda, majoritatea oamenilor au un contact direct sporadic cu autorităţile fiscale deoarece angajatorii se ocupă cu reţinerea impozitului pe venit al angajaţilor. Persoanele fizice, de multe ori, nu cunosc toate rambursările disponibile pentru ei. Unii experţi susţin că promovarea conştientizării stimulentelor fiscale şi a importanţei lor pentru anumite grupuri (persoane cu carenţe majore în pregătire, etc.) prezintă dificultăţi speciale. Cei cu venituri mici (de multe ori cei care fac parte din grupurile cu un grad scăzut de educaţie) nu sunt pe deplin conştienţi de avantajele economice ale creşterii abilităţilor lor profesionale, astfel încât acestea nu sunt suficient de motivaţi să obţină calificări suplimentare.

În unele ţări (cum ar fi Finlanda), stimulentele fiscale nu favorizează educaţia şi formarea profesională pentru o schimbare, în viitor, a locului de muncă, prin urmare, nu contribuie la stimularea mobilităţii pe piaţa naţională a muncii. 

Un alt punct slab al stimulentelor fiscale este intervalul de timp dintre anul în care se fac investiţiile în educaţie şi formare profesională (anul N) şi anul în care stimulentul are un efect asupra venitului disponibil (anul N + 1), reducând astfel atractivitatea lor pentru beneficiari. Unii experţi austrieci susţin că subvenţiile directe sunt mai atractive pentru persoanele fizice pentru că este întotdeauna clar câţi bani primesc şi când îi încasează. Din contra, stimulentele fiscale sunt primite numai în cursul anului următor, iar suma este, de multe ori, necunoscută în avans pentru contribuabili, întrucât aceasta se stabileşte în cadrul evaluării fiscale şi depinde de cota marginală de impozitare a individului, care nu este cunoscută de mulţi angajaţi. 

În sfârşit, nu trebuie omis faptul că în toate ţările analizate cheltuielile companiei cu activităţile legate de educaţie şi formare în interesul companiei pot fi, în general, deduse din veniturile ca un cost de operare. Cu toate acestea, situaţia poate provoca o denaturare în comparaţie cu alte investiţii (de exemplu, în instalaţii şi echipamente), care pot fi amortizate pe durata de viaţă a acestora. De exemplu, stimulente fiscale oferă stimulente limitate de sporire a cheltuielilor pentru formare profesională în anii în care angajatorii nu prognozează creşterea profitului. 

